Keliru Antara Fibroid Dengan Sista Rahim, Nampak Sama Tapi Banyak Beza!

Ketumbuhan fibroid dalam rahim dan sista (
cyst)
 merupakan dua
 masalah yang sering menyerang wanita
.

Walaupun kedua-dua masalah ini bukan kanser tetapi tetap menjadi masalah kesihatan yang membimbangkan.

Ikuti artikel ini untuk ketahui bahaya fibroid rahim dan sista kepada golongan wanita, jom baca!

Untuk mendapatkan lebih banyak info tentang Kesihatan Wanita, sila dapatkannya
di sini.

Simptom fibroid dalam rahim

Fibroid atau nama lainnya
m
yoma,
 sering menyebabkan
pendarahan haid yang berat
 dan menyakitkan.

Selain ketidakselesaan, fibroid juga boleh menyebabkan
komplikasi kehamilan
 dan juga kemandulan.

Baca lagi artikel berkaitan:

Takut Ada Fibroid Di Rahim? Ini 7 Cara Doktor Diagnosis!

Wanita, Cuba 13 Tip Ini Untuk Bantu Anda LAWAN Fibroid Rahim!

Usah Abaikan Simptom Haid Yang Teruk, Itu Mungkin Petanda Fibroid Rahim!

Gejala fibroid rahim termasuk:

Perubahan dalam kitaran haid

Kekejangan perut dan pelvis

Sakit belakang

Kesakitan semasa persetubuhan

Kerap atau sukar kencing

Keguguran berulang

Kemandulan

Punca fibroid dalam rahim

Hingga kini,
penyebab fibroid rahim masih belum jelas
, tetapi beberapa faktor boleh mempengaruhi pembentukannya, merangkumi:

Hormon
: Estrogen dan progesteron adalah hormon yang dihasilkan oleh ovari. Ia boleh menyebabkan lapisan rahim tumbuh semula pada setiap kitaran haid dan berisiko merangsang pertumbuhan fibroid

Sejarah keluarga:
 Fibroid boleh berlaku dalam keluarga. Sekiranya ibu, kakak atau nenek anda mempunyai sejarah fibroid, anda juga boleh menghidapnya

Kehamilan:
 Kehamilan meningkatkan pengeluaran estrogen dan progesteron di dalam badan dan fibroid boleh berkembang dengan cepat semasa mengandung

Faktor risiko yang ada

Umur

Datang haid pada usia muda

Penggunaan kontraseptif

Kekurangan vitamin D

Makan daging merah terlalu banyak

Alkohol

Sejarah keluarga

Bolehkah kondisi
m
yoma
itu dicegah?

Malangnya, fibroid tidak dapat dicegah
, tetapi beberapa penyelidikan menunjukkan gaya hidup tertentu boleh mengurangkan risiko terdedah kepada bahaya fibroid rahim.

Satu kajian mendapati, diet tinggi gula dikaitkan dengan risiko fibroid yang lebih tinggi pada sesetengah wanita.

Kajian lain pula menunjukkan, pengamalan buah-buahan segar dan sayur-sayuran seperti arugula, brokoli, kubis bunga dan lobak dapat menurunkan risiko anda.

Tambah lagi, bersenam secara teratur juga menurunkan
risiko wanita terhadap ketumbuhan fibroid
.

Menguruskan ketumbuhan fibroid dalam rahim

Pembedahan

Pembedahan untuk membuang pertumbuhan dikenali sebagai
myomectomy
.

Myomectomy
 melibatkan belahan besar di bahagian perut untuk memasuki rahim dan membuang fibroid.

Pembedahan ini boleh dilakukan secara laparoskopi, melibatkan pemotongan yang kecil di mana alat pembedahan dan kamera akan dimasukkan.

Tapi, jika kondisi bertambah parah, doktor mungkin memilih untuk melakukan
 histerektomi (pembuangan rahim).

Rawatan perubatan

Ubat yang bertindak mengatur tahap hormon mungkin dipreskripsikan bagi mengecutkan fibroid.

Gonadotropin-releasing hormone
 (GnRH)
agonists
, seperti leuprolide, akan menyebabkan tahap estrogen dan progesteron menurun, yang akhirnya akan
menghentikan haid serta mengecutkan fibroid
.

Agonists
 GnRH juga berfungsi menghentikan badan daripada menghasilkan hormon perangsang folikel (FSH) dan
luteinizing hormone
 (LH). Contohnya merangkumi:

Ganirelix

acetate
, ubat suntikan

Cetrorelix

acetate
, ubat suntikan

Elagolix
, yang terdapat dalam ubat oral
elagolix/estradiol/norethindrone acetate

Pilihan lain yang dapat mengawal pendarahan dan kesakitan, tetapi tidak akan mengecilkan atau menghilangkan fibroid, adalah:

Alat intrauterin (IUD)

Ibuprofen

Pil pencegah kehamilan

Komplikasi kesuburan

Kira-kira 5% hingga 10% wanita yang subur mempunyai fibroid. Faktor ukuran dan lokasi mereka menentukan sama ada fibroid mempengaruhi kesuburan atau tidak.

Antara contoh ketumbuhan yang boleh memberi kesan kepada kesuburan termasuk:

Fibroid yang berada di dalam rongga rahim (submucosal)

Berukuran sangat besar (diameter melebihi 6 cm) di dalam dinding rahim

Sejumlah besar wanita dengan fibroid dalam rahim,
tidak akan subur
.

Maka, pesakit dan pasangannya harus dinilai secara menyeluruh untuk mencari masalah kesuburan lain sebelum fibroid dirawat.

Sista tiub fallopio, kenal dengan lebih lanjut!

Beralih kepada sista tiub fallopio, ia adalah kantung berisi cecair yang sering tidak didiagnosis dan berukuran kecil.

Sebilangan besar sista paratubal bersifat jinak (tidak malignan) dan ringkas (1 kompartmen).

Komplikasi mungkin boleh berlaku dalam beberapa kes, seperti:

Kebocoran tiub fallopio
:
 Tiub fallopio mungkin bocor jika terdapat sista yang sangat besar atau berpintal

Pendarahan:
 Pendarahan dalaman boleh berlaku sekiranya sista pecah

Tekanan pada organ dalaman:
 Sista ‘raksasa’ (kira-kira 10 hingga 15cm) berisiko menekan pundi kencing, usus, ginjal atau rahim. Tekanan ini boleh menyebabkan hidronephrosis (pembengkakan buah pinggang akibat kencing berlebihan)

Jenis sista yang wujud

Terdapat beratus-ratus jenis sista yang berbeza. Ia boleh tumbuh di mana sahaja dalam badan.

Beberapa sista juga berlaku mengikut kondisi seperti
sindrom ovari polisistik (PCOS)
 atau penyakit ginjal polikistik (PKD).

Antara jenis sista yang kerap berlaku
 termasuk yang berikut:

Sista
epidermoid

Sista
sebaceous

Sista
Ganglion

Sista ovari

Sista payudara

Chalazia

Sista
Pilonidal

Sista
Baker

Sista jerawat

Sista mukus

Konklusinya, kondisi fibroid dalam rahim dengan
sista mungkin tampak sama namun banyak beza
. Jadi, dapatkan informasi dan nasihat daripada doktor untuk tahu lebih lanjut!


Ingin Buat Pemeriksaan Pelvik Tapi Tidak Tahu Prosedur? Ini Kami Tolong Terangkan!

Anda pernah pergi ke hospital untuk buat pemeriksaan pelvik? Jika tidak, sila ubah pendirian anda sekarang juga!

Jika tidak tahu prosedurnya, jangan risau sebab kami akan bantu anda untuk menerangkannya. Jom ikuti artikel.

Apa itu pemeriksaan pelvik?

Sebelum pergi dengan lebih mendalam lagi, wajarlah untuk kita tahu tentang perkara ini terlebih dahulu.

Pemeriksaan pelvik adalah untuk mendiagnosis sebarang simptom penyakit dalam organ tertentu di dalam badan wanita, seperti:

Vulva (organ kelamin luar)

Uterus (rahim)

Serviks (bahagian pangkal atau bawah rahim bersambung dengan faraj)

Tiub fallopian (tiub yang membawa telur ke rahim)

Ovari (organ yang menghasilkan telur)

Pundi kencing (kantung air kencing)

Rektum (bahagian yang menghubungkan usus ke dubur)

Pemeriksaan ini dilakukan untuk:

Mengesan jangkitan pada faraj, seperti jangkitan bakteria vaginosis.

Mengesan penyakit jangkitan seksual (STI), seperti
aschlamydia,
herpes, gonorrhea
, trichomoniasis, atau
human papillomavirus
 (HPV)
.

Mengesan punca pendarahan tidak normal pada rahim.

Menilai keabnormalan pada organ pelvis, seperti fibroid rahim, sista (cysts) ovari
, atau penurunan rahim.

Menilai keabnormalan atau sakit pada pelvik.

Sebelum menetapkan kaedah kawalan kelahiran (kontrasepsi).

Pengumpulan bukti untuk kes serangan seksual yang disyaki.

Sebelum pemeriksaan dilakukan:

Cuba untuk tetapkan jadual pemeriksaan ketika anda tidak mengalami haid untuk mengelakkan darah haid mengganggu keputusan
ujian Pap Smear
.

Elakkan
douching,
jangan memakai tampon, ubat faraj, atau sebarang serbuk atau semburan pada faraj sekurang-kurangnya untuk tempoh 24 jam.

Hindari hubungan seks untuk 24 jam sebelum pemeriksaan sekiranya menghadapi masalah penyingkiran bahan yang tidak normal dari faraj.

Maklumkan kepada doktor sekiranya anda mungkin mengandung, mengalami sebarang simptom reproduktif atau saluran kencing, pemeriksaan diri faraj yang biasa, sebarang kaedah kawalan kelahiran, hari pertama selepas haid dan berapa tempoh haid anda berlangsung, sebarang pembedahan atau prosedur lain.

Pemeriksaan pelvik mungkin mendatangkan sedikit ketidakselesaan, tetapi anda sepatutnya tidak akan merasa sakit semasa pemeriksaan dilakukan.

Semasa pemeriksaan pelvik yang biasa, doktor atau jururawat akan:

Meminta anda menanggalkan pakaian

Berbincang dengan anda jika terdapat sebarang masalah kesihatan

Meminta anda berbaring dan bertenang

Menekan bahagian bawah perut untuk merasakan organ-organ dari luar

Membantu anda mendapatkan kedudukan yang betul untuk pemeriksaan spekulum

Meminta anda membengkokkan lutut dan meletakkan kaki di tempat dipanggil
stirrups

Melakukan pemeriksaan spekulum

Menjalankan ujian Pap Smear

Keluarkan spekulum

Melakukan ujian bimanual

Ada masanya, ujian rektum akan dilakukan

Berbincang dengan anda mengenai hasil pemeriksaan

Sekarang sudah tahu prosedurnya? Maka wanita sudah boleh ke hospital untuk buat pemeriksaan pelvik!


Adakah Anda Perlu Risau Jika Mempunyai Anak ‘Late Bloomers’?

Setiap ibu bapa pastinya mahukan yang terbaik untuk kehidupan anak mereka. Bagi mengukur tahap perkembangan seorang anak, kebanyakan ibu bapa akan membandingkan anak mereka dengan anak individu lain. Namun begitu, ia merupakan tindakan yang tidak wajar kerana perkembangan setiap anak adalah berbeza mengikut individu. Ada kanak-kanak yang cepat belajar dan menunjukkan kebolehan mereka dalam sesuatu perkara dan ada juga yang agak lambat. Mereka yang agak lambat ini boleh dikategorikan sebagai ‘late bloomers’.

Apakah itu ‘late bloomers’?

‘Late bloomers’ merujuk kepada seseorang individu yang agak lambat dalam menunjukkan kebolehan dan bakat mereka dalam sesuatu perkara. Kanak-kanak ‘late bloomers’ kebiasaannya akan terlihat sebagai kanak-kanak yang lemah dalam pelajaran di sekolah dan agak terkebelakang dalam aspek kebolehan atau bakat. Namun begitu, kanak-kanak ini akan terserlah bakatnya yang tersendiri mereka apabila mencapai usia dewasa satu hari nanti.

Apakah faktor yang mengakibatkan anak ‘late bloomers’?

‘Late bloomers’ bukanlah satu kondisi atau penyakit mental yang berbahaya buat kanak-kanak. Ia tidak disebabkan oleh infeksi, keturunan atau jangkitan. Sebaliknya, ia hanyalah satu keadaan di mana anak anda menjadi sedikit lambat berbanding kanak-kanak lain. Ia disebabkan oleh beberapa faktor luaran, antaranya:

1. Belum bersedia berkongsi kebolehan semulajadi

Setiap individu mempunyai kebolehan atau ‘forte’ yang tersendiri

seperti menulis, menyanyi, menari dan lain-lain. Bakat ini sememangnya lahir dengan diri sendiri dan merupakan anugerah. Kanak-kanak ‘late bloomers’ juga mempunyai bakat ini cuma mereka mungkin terlalu malu atau berhati-hati untuk menonjolkannya. Mereka cenderung untuk mengkaji dan memperhalusi bakat tersendiri mereka terlebih dahulu sebelum berkongsi dengan individu lain.

2. Adik-beradik

Seorang abang atau kakak kepada anak ‘late bloomers’ mungkin akan menjadi faktor kepada kondisi ini. Kebanyakan adik-beradik yang lebih tua akan menganggap dan melayan adik kesayangan mereka seperti seorang anak kecil yang tidak berdaya dengan melakukan semua perkara untuk mereka. Ini akan menjadi punca adik mereka tidak langsung mencuba untuk melakukan apa-apa perkara sendiri lalu menyebabkan keadaan ‘late bloomers’ ini.

Ibu bapa perlu memainkan peranan dengan mengingatkan adik-beradik yang lebih tua untuk membiarkan adik kecil mereka lebih berani untuk mencuba melakukan sesuatu perkara baru seperti merangkak, berdiri, berjalan atau bercakap.

3. Lahir pra matang

Secara logiknya, bayi yang lahir pra matang sememangnya memerlukan masa yang lebih lama berbanding bayi yang normal untuk membesar. Sebagai contoh, bayi yang lahir awal tiga bulan tidak boleh dibandingkan dengan bayi berusia 3 bulan kerana mereka tidak mengalami perkembangan yang sama. Namun begitu, ibu bapa tidak perlu risau kerana bayi pra matang akan mula membesar secara normal apabila mereka mencecah usia sekitar 2 tahun.

4. Kurang pertolongan daripada ibu bapa

Ibu bapa memainkan peranan yang sangat penting dalam membantu anak-anak membesar. Jika seorang anak kurang mendapatkan pertolongan daripada ibu bapa, mereka mungkin akan menjadi seorang anak ‘late bloomers’. Sebagai contoh, ibu bapa perlu membantu bayi kesayangan mereka belajar merangkak. Letakkan bayi secara meniarap untuk membiasakan mereka dengan posisi itu. Ibu bapa juga boleh meletakkan umpan di hadapan bayi seperti permainan untuk memberi galakan dan dorongan kepada bayi. Dengan ini, bayi anda mungkin akan dapat membesar seiring dengan kanak-kanak normal yang lain.

Adakah ibu bapa perlu risau jika anak anda seorang ‘late bloomers’?

Tidak, anda sama sekali tidak perlu risau dengannya. Ini kerana ‘late bloomers’ bukanlah satu kondisi atau penyakit berkaitan mental berbahaya yang boleh memudaratkan anak anda. Ia cuma satu keadaan di mana anak anda sedikit lambat untuk menunjukkan kebolehan atau bakat mereka kepada individu lain.

Jangan sesekali membanding-bandingkan mereka dengan anak individu lain yang cemerlang di sekolah dalam pelbagai aspek seperti pelajaran, sukan dan lain-lain. Anak ‘late bloomers’ bukanlah seorang yang gagal dalam aspek-aspek itu, cuma mereka memerlukan lebih masa untuk berkembang sepenuhnya dan mencapai potensi terbaik mereka.

Sebaliknya, anda sebagai ibu bapa yang prihatin perlu memberi segala bentuk semangat, galakan, dorongan dalam setiap perbuatan yang dilakukan oleh anak anda seperti merangkak, berdiri, berjalan, bercakap dan seterusnya. Sokong dan gilap setiap kebolehan mereka yang anda dapat kesan seawal usia mereka lagi agar mereka rasa dilindungi dan dihargai oleh ibu bapa kesayangan mereka. Paling penting, sentiasa berikan motivasi kepada mereka seawal usia bayi sehinggalah mereka dewasa untuk menjadi individu yang berjaya pada masa hadapan.

Hello Health Group
 tidak menyediakan nasihat perubatan, diagnosis, atau rawatan.


Cara Merawat Diabetes Gestasi untuk Wanita Hamil

Diabetis gestasi adalah penyakit biasa pada wanita hamil. Tidak seperti bentuk diabetes yang lain, diabetes gestasi akan hilang sejurus selepas kelahiran. Walau bagaimanapun, jika pesakit tidak mempunyai rawatan yang betul, kesihatan ibu dan bayi akan terjejas teruk.

 Diabetes gestasi, juga dikenali sebagai diabetes jenis 3 hanya berlaku semasa kehamilan.

Diabetes boleh menjejaskan kesihatan ibu dan janin jika tidak dikesan dan dikawal. Wanita hamil mempunyai lebih banyak risiko pre-eklampsia, jangkitan, pendarahan selepas bersalin, keguguran. Merawat diabetes gestasi sangat diperlukan untuk memastikan janin sihat dan mengelakkan komplikasi semasa kelahiran. Berikut adalah beberapa cara yang bleh dipilih oleh ibu.

Pemantauan gula dalam darah secara tetap

Bagi wanita hamil yang mengidap diabetes gestasi, doktor akan memeriksa gula dalam darah 4-5 kali sehari, biasanya pada waktu pagi dan selepas makan. Juga, doktor akan terus mengambil darah dari jari menggunakan jarum kecil. Biasanya, indeks glisemik perut kosong ialah <5,8 mmol / l, 1 jam selepas makan glukosa darah adalah 7,8 mmol / l dan 2 jam selepas makan <7,2 mmol / l. Sekiranya ibu mempunyai paras gula dalam darah yang lebih tinggi daripada indikator-indikator ini, mereka mungkin mempunyai diabetes gestasi. Pemeriksaan gula dalam darah akan membantu ibu hamil mengetahui indeks gula mereka dan dapatkan pelan rawatan yang sesuai.

Diet saintifik

Diet yang penuh nutrisi adalah salah satu cara terbaik untuk mengawal gula darah. Wanita hamil perlu mengehadkan makanan yang mempunyai kadar gula dan karbohidrat yang tinggi. Sebaliknya, ibu perlu makan pelbagai jenis makanan seperti kanji, zat besi, vitamin, dan makanan rendah lemak. Makan tiga hidangan kecil dan satu hingga tiga makanan ringan setiap hari. Wanita hamil juga harus makan banyak makanan kaya serat seperti buah-buahan, sayur-sayuran, bijirin, beras bijirin penuh, roti. Ibu hamil obes yang didiagnosis dengan diabetes gestasi harus bermula dengan diet 30 kcal/kg hari.

Rawatan dengan insulin

Insulin adalah hormon yang digunakan untuk merawat diabetes dengan mengawal gula dalam darah. Jika diet dan senaman tidak cukup untuk mengimbangi gula dalam darah, wanita hamil akan disuntikkan insulin supaya jumlah glukosa dalam darah kembali ke tahap yang selamat. Kira-kira 15% wanita mengandung yang menghidap kencing manis memerlukan insulin untuk mencapai tahap glukosa darah secara berterusan. Bagi sesetengah wanita, jenis ubat-ubatan seperti glyburide juga merupakan pilihan.

Senaman dan aktiviti fizikal

Senaman akan membantu menurunkan tahap gula dalam darah dengan mengangkut gula ke sel dan menggunakannya untuk tenaga. Mengamalkan senaman juga meningkatkan kepekaan terhadap insulin, yang bermaksud bahawa tubuh memerlukan kurang insulin untuk mengangkut gula ke sel-sel. Di samping itu, senaman juga membantu mengehadkan ketidakselesaan semasa kehamilan seperti sakit belakang, kekejangan, dan lain-lain. Ibu harus memilih senaman lembut seperti berjalan kaki, aerobik, berbasikal, berenang, dan lain-lain.


Bahaya! 6 Keadaan Kulit Ini Mungkin Petunjuk Anda Menghidap Penyakit Jantung

Serangan jantung berpotensi menjadi antara punca kematian
 buat sesetengah individu. Tetapi, tahukah anda tanda amaran penyakit jantung juga boleh dilihat melalui perubahan pada kulit?

Ya, kondisi kulit yang tertentu boleh menjadi petunjuk terhadap kesihatan jantung yang perlu anda perhatikan!

Tanda-tanda amaran ini boleh muncul di kulit dan kuku anda, sebab itulah pakar dermatologi mungkin menjadi doktor pertama yang akan menyedari anda menghidap penyakit jantung.

Apa itu penyakit jantung?

Penyakit jantung dianggap sebagai ‘pembunuh senyap’ yang menyerang tanpa mengira latar belakang mangsanya.

Jantung adalah organ penting  badan yang berfungsi untuk mengepam darah yang membawa oksigen dan nutrien kepada organ-organ lain dan setiap anggota badan.

Selain itu, penyakit jantung koronari ini boleh berlaku akibat gangguan bekalan oksigen pada otot jantung.

Ia sering disebabkan oleh kerosakan dinding saluran darah atau pengumpulan kolesterol pada dinding lalu menyebabkan saluran darah menjadi sempit ataupun tersumbat.

Pengambilan makanan yang tidak sihat, kurang bersenam, dan tabiat merokok sering kali menyebabkan terjadinya masalah jantung.

Bukan itu sahaja, masalah tekanan darah tinggi, jangkitan, dan kecacatan kelahiran juga boleh berlaku jika tidak mengamalkan gaya hidup yang sihat.

Apa petanda penyakit jantung yang boleh kelihatan pada kulit?

Seperti yang dinyatakan pada awal artikel, penyakit jantung boleh dilihat pada kulit si penghidapnya.

Ini perubahan yang berlaku pada kulit jika anda menghidap sakit jantung:

#1 Tompok gelap di bawah kuku

Sekiranya anda tidak mengalami sebarang kecederaan pada kuku jari tangan atau kaki tetapi masih mempunyai tompok-tompok kecil darah yang terperangkap di bawah kuku, ini salah satu tandanya.

Ia menunjukkan jangkitan pada lapisan jantung atau injap, yang disebut endokarditis.

Anda juga boleh mendapat tompokan darah ini
ketika menghidap diabetes,
 dan mereka dengan keadaan itu 2 sehingga 4  kali lebih berisiko mengalami penyakit jantung dan strok.

#2 Perubahan warna kulit

Warna biru atau kelabu pada jari tangan dan kaki mungkin disebabkan oleh peredaran darah dengan masalah oksigen yang lemah.

Ini sering disebabkan oleh kecacatan jantung ketika dilahirkan, saluran darah sempit atau tersumbat.

Selain itu, corak seakan renda, berbintik-bintik ungu muncul ketika potongan plak kolesterol terbentuk, kemudian tersekat di saluran darah yang kecil.

#3 Bengkak kaki

Bengkak di kaki adalah tanda amaran penyakit jantung yang mungkin sudah anda ketahui, kerana ini adalah salah satu gejala yang paling biasa berlaku.

Di samping itu, masalah bengkak ini sering terjadi bagi pesakit diabetes dan ia juga dapat menunjukkan fungsi jantung yang tidak betul.

Edema, istilah perubatan untuk pembengkakan, adalah penumpukan cairan yang mungkin disebabkan oleh peredaran darah yang lemah atau pembekuan darah.

Pembengkakan secara tiba-tiba yang tidak disebabkan oleh kecederaan adalah tanda pengumpulan cecair yang harus ditangani oleh golongan profesional dengan cepat, untuk memastikan jantung dapat berfungsi dengan baik.

#4 Kuku melengkung ke bawah dan hujung jari membengkak

Kelenturan menyebabkan kuku melengkung ke bawah. Jika ini terjadi anda mungkin mengalami jangkitan jantung, penyakit jantung, atau
masalah paru-paru
.

Walaupun begitu, jika jari dan kuku anda kelihatan seperti ini, lebih baik untuk dapatkan pemeriksaan kesihatan untuk tahu jika anda mempunyai sebarang masalah perubatan seperti penyakit paru-paru atau masalah jantung.

#5 Benjolan yang menyakitkan di jari tangan, kaki, atau kedua-duanya

Benjolan yang menyakitkan pada jari kaki disebut nod
Osler
. Ini menandakan anda mungkin mempunyai jangkitan pada jantung atau saluran darah.

Sekiranya anda mempunyai jangkitan jantung yang dikenali sebagai endokarditis infektif, benjolan yang menyakitkan ini boleh merebak ke jari tangan, kaki, atau di kedua-duanya.

Selain itu, masalah ini mampu bertahan selama beberapa jam sehingga beberapa hari. Walaupun ia boleh hilang secara sendiri, pesakit akan masih memerlukan rawatan bagi jangkitan tersebut.

Ini kerana jangkitan ini adalah disebabkan oleh bakteria, dan ubat antibiotik sering dapat mengubatinya.

Namun kadangkala, pembedahan juga diperlukan untuk merawat sakit ini.

#6 Ruam, merekah dan bibir bengkak yang sering berdarah

Jika anak anda mempunyai masalah ruam, demam, dan bibir yang sangat kering, mereka mungkin mempunyai penyakit Kawasaki.

Apabila kanak-kanak mengalami ruam, demam, dan bibir kering yang merekah dan berdarah, penyakit Kawasaki adalah penyebabnya.

Penyakit yang menyerang saluran darah ini biasanya terjadi pada kanak-kanak berumur antara 6 bulan sehingga 5 tahun.

Walaupun penyakit ini dapat hilang dengan sendirinya dalam masa 12 hari tanpa rawatan, tapi ia boleh menyebabkan kesan sampingan yang serius, seperti penyakit jantung.

Tanda-tanda lain yang boleh muncul di kulit dan boleh menjadi tanda amaran penyakit jantung, termasuk:

Lingkaran bulat berwarna kelabu di sekitar bahagian mata

Perubahan pada lidah
, seperti bengkak dan berubah menjadi warna merah terang

Kulit yang berubah warna

Sekiranya anda melihat tanda-tanda ini berlaku pada kulit anda, dinasihatkan agar anda melakukan janji temu dengan doktor.

Gejala-gejala ini mungkin tidak berbahaya, tetapi masih penting untuk diperiksa. Ingatlah penyakit jantung lebih mudah dirawat apabila dikesan dengan lebih awal.


Hipnoterapi, Menyembuhkan Trauma Psikologi

Kita sebagai manusia mengalami keadaan “up” dan “down”. Kadang-kadang
down
yang terlalu traumatik sehingga tidak dapat melupakan sesuatu itu. Kebanyakan daripada kita yang berurusan dengan trauma kerana ia adalah sesuatu yang berlaku secara semulajadi dan pengaruhnya kepada kita akan hilang dari semasa ke semasa. Walau bagaimanapun, bagi orang lain, keadaan itu meninggalkan kesan psikologi. Salah satu cara untuk merawat keadaan ini ialah menggunakan hipnoterapi.

Apa itu hipnoterapi?

Ia yang juga dikenali sebagai hipnosis, hipnoterapi berlaku pada tahap bawah sedar seseorang. Ahli hipnosis akan membawa seseorang ke minda bawah sedarnya dengan cara ketenangan berpandu dan tumpuan yang kuat pada ingatan yang menyakitkan. Ini membolehkan pengamal dan pesakit meneroka apa yang tersembunyi daripada kesedarannya.

 Hipnoterapi boleh digunakan sebagai rawatan sampingan dengan psikoterapi (kaunseling). Dalam kes ini, untuk trauma psikologi, hipnosis digunakan untuk menganalisis apa yang menyebabkan simptom atau gangguan semasa yang berkaitan dengan kejadian traumatik yang dialami oleh pesakit. Sebaik sahaja puncanya diketahui, ia lebih memudahkan rawatan psikoterapi.

Trauma psikologi

Trauma psikologi adalah istilah yang dirujuk kepada peristiwa tertentu yang berlaku pada masa lalu yang menyebabkan kecederaan mental yang teruk pada minda seseorang. Jenis trauma ini sering melibatkan situasi kehidupan atau kematian di mana pesakit biasanya menyedari bahawa mereka tidak boleh menjalani kehidupan ini lagi.

Dalam erti kata lain, keadaan traumatik meletakkan pesakit dalam keadaan tidak berdaya sepenuhnya dari segi fizikal dan mental. Mereka menjadi sangat terharu sehingga ia mencetuskan kesan. Kesan-kesan ini mudah dicetuskan apabila situasi yang serupa dengan apa yang mereka telah melalui mewakili diri mereka sendiri. Oleh itu, simptom yang timbul seperti mengenang semula peristiwa melalui pencetus kecil seperti bunyi atau imej. Pesakit sering merenung dalam fikiran mereka dengan meningatinya semual atau mimpi buruk. Ini boleh menjadi sangat mengganggu kerana ia membuatkan mereka berasa seperti akan mengalami saat menakutkan itu sekali lagi.

Bagaimana hipnoterapi membantu menyembuhkan luka psikologi

Dengan hipnosis, pesakit dapat menghidupkan kembali saat-saat dalam persekitaran yang lebih selamat yang dikawal oleh pengamal. Mereka boleh mengakses dan menyusun semula instruktif walaupun mereka dapat melihat dalam perspektif yang lain. Perasaan negatif yang dikaitkan dengan peristiwa itu boleh disembuhkan semula dan melegakannya. Dengan kata lain, dengan hipnosis, pesakit akan menghadapi kenangan yang mengganggu mereka.

Hipnoterapi bukan prosedur berbahaya kerana ia tidak dapat mengawal minda pesakit atau membasuh otaknya. Walau bagaimanapun, kenangan palsu boleh dilaksanakan kerana minda tidak sedarkan diri terbuka untuk manipulasi. Soalan-soalan yang tidak disengajakan boleh menyebabkan kenangan palsu.

Oleh itu, hipnoterapi tidak lagi dianggap kaedah yang biasa untuk merawat gangguan psikologi kerana rawatan tradisi lain mungkin lebih berguna seperti ubat-ubatan. Walau bagaimanapun, hipnoterapi juga boleh dipertimbangkan untuk rawatan tambahan jika ia benar-benar memberi manfaat kepada pesakit.


Tercari-cari Cara Hilangkan Resdung? Cuba 3 Tip Ini, Berkesan!

Resdung atau alergi rhinitis merupakan satu penyakit yang lazim berlaku kepada rakyat Malaysia. Oleh sebab itu, pasti ramai yang mencari cara hilangkan resdung dan cara merawat resdung yang dialami kerana ia boleh menyebabkan ketidakselesaan kepada penghidapnya.

Walau bagaimanapun, apakah maksud penyakit resdung yang sebenarnya? Resdung atau alergi rhinitis merupakan satu keadaan yang merujuk kepada sekumpulan simptom yang memberi kesan kepada hidung pesakit.

Selalunya, inflamasi ini berlaku disebabkan oleh
alergen seperti debunga
,
habuk
,
kulat
 atau cebisan kulit daripada haiwan tertentu.

Apabila pesakit menghidu alergen ini, badan akan merembeskan sejenis bahan kimia yang menyebabkan pesakit mengalami
reaksi alahan
.

Cara rawat resdung mungkin berbeza mengikut keseriusan simptom yang dialami dan betapa ia mengganggu kehidupan seharian pesakit.

Baca lebih lanjut tentang Alahan
di sini.

Cara hilangkan resdung dan merawatnya

Ada 3 strategi yang berkesan untuk merawat dan hilangkan resdung.

Strategi pertama adalah dengan menjauhkan diri daripada alergen. Kedua, mengambil ubat-ubatan untuk mengurangkan simptom dan ketiga, mengambil suntikan immunoterapi.

1. Hindari alergen untuk hilangkan resdung

Cuba kenal pasti
punca alahan dan elakkannya.
 Pastikan cadar, sarung bantal, tilam, karpet dan sebagainya bersih daripada sebarang habuk.

Jika anda
mempunyai haiwan peliharaan
 yang menyebabkan anda mengalami simptom resdung, cuba mandikannya sekali seminggu dan jauhkan ia daripada kawasan bilik atau perabot.

2. Ubat-ubatan sebagai cara rawat penyakit resdung

Jika anda kerap mengalami alergi rhinitis, doktor mungkin akan memberikan ubat-ubatan sebagai satu cara untuk merawat atau hilangkan resdung tersebut.

Ubat yang doktor berikan kepada pesakit mungkin berbeza mengikut keseriusan simptom penyakit resdung yang dialami.

Selain itu, doktor juga akan mengambil kira faktor lain seperti umur dan sama ada anda
mempunyai asma ataupun tidak
 sebelum memberi preskripsi ubat.

Sebagai contoh, doktor mungkin akan mencadangkan ubat-ubatan seperti:

Antihistamin sebagai cara hilangkan resdung

Antihistamin merupakan sejenis ubat yang berfungsi dengan cara menghalang histamin, sejenis protein yang dirembeskan oleh badan ketika mengalami reaksi alahan.

Antihistamin boleh didapati di dalam bentuk pil, cecair, titik mata,
penyembur hidung
 (
nasal sprays
) dan
inhalers
.

Ubat hidung tersumbat (
decongestants
)

Ubat hidung tersumbat, seperti namanya, dapat membantu menghilangkan sebarang halangan di dalam hidung pesakit. Walau bagaimanapun,
decongestant
 boleh menyebabkan pesakit alami pening kepala, sukar tidur dan rasa cepat marah.

Ubat ini boleh diambil dalam bentuk pil atau cecair dan juga boleh didapati dalam
bentuk semburan hidung
. Walau bagaimanapun, elak menggunakan ubat ini lebih daripada 3 hari.

Semburan hidung kortikosteroid

Semburan ini amat berkesan untuk mengurangkan simptom alahan rhinitis. Malah, ia juga selamat untuk kegunaan kanak-kanak dan juga orang dewasa.

Leukotriene blockers

Ketika pesakit mengalami reaksi alahan, badan akan mengeluarkan hormon
leukotriene
, histamin dan bahan kimia lain yang menyebabkan inflamasi.

Leukotriene blockers
 boleh menghalang badan daripada merembeskan
leukotriene
 untuk mengurangkan simptom penyakit resdung.

Walau bagaimanapun, ada pesakit yang melaporkan mengalami kesan sampingan seperti ruam, pergerakan badan yang berlaku secara tiba-tiba, mimpi yang jelas dan perubahan
mood
 yang ketara semasa mengambil ubat ini.

3. Suntikan immunoterapi untuk cara hilangkan resdung

Jika anda tidak boleh mengelakkan alergen yang menyebabkan alahan atau simptom yang dialami adalah serius dan sukar dikawal, doktor mungkin akan mencadangkan suntikan immunoterapi kepada anda.

Doktor akan memberikan beberapa suntikan yang mengandungi alergen dalam bilangan yang kecil.

Setiap kali anda mengambil suntikan, jumlah alergen akan ditingkatkan hinggalah
sistem imun
 badan anda mampu bertahan terhadap alergen tersebut.

Selain suntikan, doktor juga boleh memberi immunoterapi dalam bentuk pil. Pil ini perlu diletakkan di bawah lidah pesakit.

Kesimpulan

Penyakit resdung boleh membuat anda rasa tidak selesa. Namun, itu tidak bermakna tidak ada cara hilangkan resdung atau merawat resdung yang anda alami.

Kebanyakan pesakit yang mempunyai resdung boleh hidup seperti biasa dengan syarat mereka melakukan beberapa
perubahan dari segi gaya hidup
 dan mengambil ubat dengan nasihat doktor.

Dengan ini, pesakit boleh merawat atau mencuba cara hilangkan resdung yang mereka alami seperti di atas.


Kutu Rambut Kanak-kanak: Adakah Satu Masalah Besar?

Kutu rambut adalah satu masalah yang sangat biasa.
Kanak-kanak
 adalah golongan yang paling mudah untuk mendapat kutu, tetapi golongan remaja turut berpotensi untuk mendapatnya dengan mudah.

Kutu rambut tidaklah berbahaya kerana ianya tidak menyebarkan penyakit. Tetapi ia mudah berjangkit, oleh itu lebih mudah untuk menjangkiti daripada individu kepada individu yang lain dengan mudah.

Tanda-tanda kehadiran kutu rambut

Kutu adalah sangat kecil, tetapi anda masih boleh melihatnya walaupun ianya tidaklah mudah.]

Kutu dewasa berwarna putih kekelabuan atau keperang-perangan dan mempunyai saiz biji kira-kira sebesar bijan kecil.

 Kutu bergerak sangat pantas, jadi anda sebenarnya lebih cenderung untuk melihat telur kutu berbanding kutu itu sendiri.

Telur kutu dipanggil sebagai nit. Nit tersebut kelihatan seperti kelemumur, tetapi ia tidak jatuh dengan mudah seperti kelemumur.

Kutu melekatkan nits mereka ke kepingan rambut, berhampiran dengan
kulit kepala
.

Sekiranya anda berfikir bahawa anda mempunyai kutu dan melihat sejenis gumpalan bulat yang kecil pada helaian rambut anda, ia mungkin adalah nit.

Sekiranya nit berwarna kuning, keperang-perangan, atau coklat, ini bermakna kutu tersebut belum menetas.

Sekiranya nit berwarna putih, kutu telahpun menetas dan hanya telur sahaja yang masih kekal. Telur kutu menetas dalam masa 1 hingga 2 minggu selepas ianya diletakkan di helaian rambut.

Selain kehadiran nit atau kutu di kepala, kegatalan – atau perasaan sesuatu yang bergerak di sekitar
kulit kepala
 – adalah satu lagi petunjuk bahawa anda mungkin mempunyai kutu.

Seperti
gigitan nyamuk
, gatal-gatal adalah tindak balas daripada air liur serangga. Sesetengah individu yang mempunyai kutu juga mendapat benjolan merah kecil akibat daripada menggaru.

Bagaimana kanak-kanak boleh mendapat kutu rambut?

Seorang kanak-kanak boleh mendapat kutu kepala melalui beberapa cara.

Berhubungan dengan individu atau kanak-kanak lain yang sudah dijangkiti kutu (hubungan secara peribadi adalah perkara biasa semasa bermain, di sekolah,
aktiviti sukan
, di kem atau parti.)

Memakai pakaian yang dipenuhi kutu, seperti topi, tudung, jaket, seragam sukan, atau pita rambut

Menggunakan sikat, berus, atau tuala yang dijangkiti kutu

Berbaring di atas
katil
, sofa, bantal, permaidani, atau permainan boneka yang telah bersentuhan dengan individu yang yang mempunyai kutu (walaupun terdapat bukti bahawa risiko sangat rendah jika lebih daripada 48 jam telah berlalu sejak pendedahan)

Komplikasi

Sekiranya anak anda menggaru kulit kepala yang disebabkan oleh serangan kutu rambut, mungkin kulit kepala akan pecah dan menyebabkan ia menjadi satu jangkitan.

Rawatan kutu

Untuk merawat kutu kutu kepala, individu boleh menggunakan ubat-ubatan yang dipanggil pediculicides, yang membunuh kutu kepala.

Sesetengah rawatan tidak sesuai untuk kanak-kanak kecil, oleh itu adalah lebih baik untuk membuat pemeriksaan dengan doktor atau ahli farmasi sebelum menggunakannya.

Orang ramai boleh memohon rawatan kutu kepala di
farmasi
 secara topikal ke kepala. Adalah penting untuk mematuhi arahan perubatan, yang menasihati seseorang untuk:

Membasuh rambut dan keringkan dengan tuala untuk mengeluarkan air yang berlebihan

Menggunakan syampu tanpa perapi, kerana perapi boleh bertindak sebagai penghalang antara rambut dan rawatan

Mengikuti arahan mengenai berapa lama untuk membiarkan rawatan pada rambut

Membilas rambut di sinki dan bukannya melalui
mandian
 atau pancuran untuk menghentikan rawatan yang boleh menyebabkan kerengsaan pada seluruh kulit

Gunakan air suam dan bukannya
air panas

Rawatan ini boleh menyebabkan lecuran ringan atau perasaan yang merengsakan.

Selepas itu, individu harus menggunakan sikat untuk membuang kutu mati atau hidup yang masih terdapat di rambut serta telur-telur kutu tersebut.

Kedua-dua rawatan ini hanya membunuh kutu rambut yang hidup, bukan telur yang tidak menetas, oleh itu individu mungkin perlu menggunakan dos rawatan kedua, 9 hingga 10 hari selepas rawatan pertama

Jika penyelesaian OTC tidak berkesan, individu perlulah berjumpa dengan doktor. Mereka mungkin perlu menggunakan
ubat preskripsi
 yang mengandungi:

benzil
alkohol

malathion

spinosad

ivermectin

Individu perlu mengikut arahan doktor mereka apabila menggunakan rawatan kutu kepala, kerana penyalahgunaan atau penggunaan terlalu banyak boleh menyebabkan kesan sampingan.

Pencegahan kutu rambut

Sukar untuk menghalang penyebaran kutu kepala dalam kalangan kanak-kanak di kemudahan
penjagaan kanak-kanak
 dan sekolah kerana terdapat hubungan yang sangat dekat antara kanak-kanak tersebut.

Walau bagaimanapun, adalah menjadi satu amalan yang baik sekiranya kanak-kanak menggantung pakaian mereka di cangkuk yang berasingan dengan pakaian kanak-kanak yang lain selain tidak berkongsi sikat rambut, berus, topi dan skarf tudung.

Satu kebimbangan mengenai perpindahan kutu kepala tidak dianggap sebagai alasan yang baik untuk mengelakkan berkongsi perlindungan kepala untuk sukan dan berbasikal ketika mana perkongsian sememangnya diperlukan.


Takut Sakit Puting, Perlu Ke Hentikan Penyusuan Jika Si Manja Dah Tumbuh Gigi?

Ada ibu yang takut nak menyusukan anak hanya kerana mereka sudah tumbuh gigi.

Kalau digigitnya puting ibu dengan gigi yang baru tumbuh, tidak terbayang betapa sakitnya perkara tersebut.

Oleh sebab
gigi pertama bayi kebiasaannya tumbuh dalam lingkungan usia 6 bulan
, kebanyakan bayi sudah mula mengambil makanan bersifat pepejal.

Namun, apa yang anda mungkin tidak tahu adalah kebaikan susu ibu tidak terhenti hanya kerana anak anda sudah tumbuh gigi.

Dalam segelintir kanak-kanak, proses tumbuh gigi adalah satu fenomena yang menyakitkan.

Ketika mereka sedang bergelut dengan kesakitan tersebut, payudara ibu merupakan salah satu faktor ‘penenang’.

Amat penting untuk ibu faham keperluan meneruskan susu badan atau bila masa terbaik untuk berhenti.

Tumbuh gigi bukan penghalang kepada ibu untuk hentikan penyusuan badan

Bukan sahaja anak yang mendapat kebaikan daripada susu ibu, malah wanita yang menyusukan bayi mereka turut menikmati kebaikan fisiologi.

Antaranya adalah:

Penyusuan badan meningkatkan kadar pembakaran kalori
. Ini bermakna ibu boleh kembali kepada berat asal dengan lebih cepat.

Hormon oksitosin yang dirembeskan semasa pemberian susu badan boleh membantu mengembalikan saiz rahim kepada ukuran asal. Ia juga boleh mengurangkan risiko pendarahan rahim selepas bersalin.

Penyusuan badan boleh merendahkan risiko kanser payudara dan kanser ovari. Oleh itu jangan mengelak walaupun anak sudah tumbuh gigi.

Wanita yang menyusu badan turut mempunyai risiko rendah untuk mendapat
masalah kerapuhan tulang (osteoporosis).

Melihat kepada kebaikan yang dapat dinikmati oleh ibu dan hakikat bahawa susu ibu adalah makanan semula jadi terbaik untuk bayi, adalah lebih ideal penyusuan badan dibuat sepanjang yang boleh.

Ia juga dapat mengukuhkan hubungan di antara anak dan ibu.

Terdapat pelbagai jenis saranan berkaitan dengan berapa lama ibu perlu menyusu badan anak yang baru lahir.

Akademi Pediatrik Amerika (AAP) telah menyarankan
penyusuan badan dibuat untuk tempoh sekurang-kurangnya setahun
, tidak kiralah anak sudah tumbuh gigi atau belum.

6 bulan pertama seharusnya penyusuan badan eksklusif jika mampu dan 6 bulan seterusnya boleh digabungkan dengan pemberian makanan.

Sakit tak jika saya beri susu badan selepas anak sudah tumbuh gigi?

Ini merupakan isu yang tidak asing dalam kalangan ibu baharu. Jika tidak diuruskan dengan baik, mereka cenderung untuk berhenti memberi susu badan kepada bayi.

Statistik berkaitan dengan penyusuan badan juga tidak menunjukkan trend yang memberangsangkan.

Menurut Pusat Kawalan Pencegahan Penyakit (CDC), pada tahun 2015, kira-kira 83% ibu di Amerika memberikan susu badan kepada anak.

Daripada jumlah tersebut, hanya 58% yang memberikan
susu badan eksklusif kepada anak sehingga berusia 6 bulan
.

Mereka yang memberikan susu badan kepada anak sehingga berusia 1 tahun hanya terdiri daripada 36% ibu.

Walaupun ramai yang membayangkan bayi menggigit puting semasa sedang menyusu badan, namun teknik yang betul tidak melibatkan gigitan.

Ini berikutan terdapat lidah di antara puting ibu dan gigi bawah membuatkan keadaan tersebut tidak berupa gigitan, hanya cengkaman bagi mendapatkan susu ibu.

Pun begitu, oleh sebab bayi sudah tumbuh gigi, terdapat situasi di mana
mereka ingin bereksperimen dengan menggigit puting ibu.

Keadaan ini boleh menyebabkan kesakitan namun tidak sekuat yang anda sangka.

Anda mungkin berminat:

OH! Rupa-rupanya Bukan Air Garam Saja, Banyak Lagi Cara Untuk Legakan Sakit Gigi, Semuanya Di Rumah

Air Liur Bayi Meleleh Tanda Mahu Tumbuh Gigi? ALERT Mak Ayah, Ada Bahayanya!

Apa yang perlu saya buat sekiranya bayi menggigit puting semasa menyusu?

Berita baik adalah anda tidak perlu buat apa-apa pun.

Walaupun kebanyakan ibu mengalami saat gigitan puting oleh bayi yang menyusu, tapi tabiat tersebut tidak kekal lama.

Ini berikutan
bayi yang baru tumbuh gigi
 akan mengaitkan gigitan dengan jumlah susu yang keluar kurang.

Beberapa hari selepas itu, mereka tidak lagi menggigit puting ibu untuk mendapatkan jumlah susu badan yang optimum.

Namun, dalam situasi tertentu, gigitan yang dibuat merupakan isyarat kepada apa yang dirasai oleh anak yang menyusu.

Sebagai contoh, bayi yang mengantuk dan hendak tidur cenderung untuk tergigit puting ibu.

Jika anda rasa seperti ada gigitan kecil, berhenti menyusukan badan dan
dodoikan anak sehingga mereka tidur.

Kalau gigitan berlaku pada permulaan penyusuan badan, cuba berikan jari kecil anda kepada mereka.

Jika mereka hisap jari tersebut bermakna mereka ingin menyusu. Namun, jika digigit jari anda, bermakna mereka mahukan sesuatu untuk digigit.

Almaklumlah, baru tumbuh gigi.

Konklusi

Mungkin sukar untuk anda memberikan susu ibu kepada anak apabila mereka sudah tumbuh gigi.

Namun, itu bukanlah alasan untuk tidak menikmati kebaikan yang boleh diberikan melalui penyusuan badan.

Anda perlu tahu bagaimana hendak membezakan
tabiat gigitan atau bayi anda sememangnya lapar.

Cara paling mudah adalah dengan menggunakan jari anda.


AWAS Wanita Penghidap Asma Berisiko Alami Komplikasi Teruk COVID-19! Ambil Langkah Ini

Untuk mendapatkan lebih banyak info tentang coronavirus di Malaysia, sila dapatkannya
di sini
.

Asma bronkial adalah
penyakit kronik yang lazim didiagnosis di Malaysia
. Apabila dunia kecoh dengan jangkitan virus korona baharu, penghidap asma, mula berasa risau.

Mana tidaknya, kedua-dua masalah tersebut menyebabkan simptom pernafasan yang boleh mengancam nyawa.

Jika tidak diuruskan dengan baik, penyakit asma tidak terkawal boleh meningkatkan risiko komplikasi jika penghidap
dijangkiti virus pandemik kelak
.

Artikel ini akan membincangkan masalah asma dalam konteks norma baharu akibat wabak pandemik yang melanda.

Teruskan membaca untuk mengetahuinya dengan lebih lanjut.

[covid_19]

Kesan wabak pandemik virus korona terhadap penghidap asma

Asma berlaku akibat proses keradangan pada saluran pernafasan manusia. Mereka yang mengalaminya boleh menunjukkan gejala seperti:

Sakit dada

Nafas berbunyi

Sesak nafas

Batuk

Tahap
keterukan asma berbeza mengikut perubahan patologi
 yang berlaku pada sistem pernafasan selepas seseorang itu terdedah kepada faktor pencetus.

Rawatan yang dipreskripsikan kepada pesakit serta pantauan berkala sangat penting bagi memastikan keadaan terkawal buat pesakit yang menghidap masalah asma.

Apabila COVID-19 menghuru-harakan dunia, interaksi sosial terkesan akibat penjarakan sosial.

Setiap individu juga diarahkan untuk tidak ke hospital melainkan mereka mengalami simptom teruk akibat jangkitan wabak pandemik tersebut.

Ini menimbulkan dilema dalam kalangan pesakit asma memandangkan
mereka perlu menghadiri janji temu secara berkala
.

Tanpanya, tahap kawalan asma boleh terjejas berikutan doktor tidak dapat membuat pelan tindakan yang sepatutnya jika proses penyakit mereka menjadi bertambah teruk.

Penggunaan topeng muka sepanjang wabak pandemik juga boleh memberikan ketidakselesaan kepada penghidap asma.

Lembapan dan limitasi udara yang disedut masuk boleh menjadi pencetus kepada berlakunya serangan asma.

Begitu juga dengan penggunaan sanitizer terutamanya yang mempunyai bau wangi. Segelintir individu sensitif terhadap bahan yang digunakan untuk menghasilkan sanitizer tersebut.

Ia boleh meningkatkan kebarangkalian asma.

Artikel berkaitan:

Persekitaran rumah boleh menjejaskan tahap kesihatan pesakit asma

Kerja dari rumah merupakan norma baharu yang diamalkan oleh kebanyakan syarikat di Malaysia bagi meneruskan operasi mereka tanpa perlu mendedahkan pekerja terhadap bahaya COVID-19.

Walau bagaimanapun,
apabila sudah lama berkurung di dalam rumah
, setiap individu cenderung untuk resah dan mengalami stres.

Perkara ini tidak begitu bagus untuk pesakit asma memandangkan ia boleh mengelirukan simptom.

Mereka yang mengalami tekanan emosi mudah untuk mendapat serangan asma.

Ditambah lagi dengan keadaan rumah yang mungkin tidak kondusif buat penghidap pesakit kronik tersebut, ia boleh meningkatkan kebarangkalian untuk mendapat serangan secara kerap.

Kawalan terhadap proses penyakit asma melalui penggunaan ubat penyedut dan sebagainya penting buat penghidap.

Ia berikutan mereka yang mempunyai kawalan baik tidak berisiko untuk mengalami
komplikasi teruk akibat jangkitan COVID-19
.

Anda mungkin berminat:

Keliru Dengan Simptom Asma Dan COVID-19, Remaja Ini Nyaris Maut

Bahaya Buat Penghidap Asma, CEGAH Jangkitan COVID-19 Dengan 22 Langkah Ini

Wanita yang menghidap asma bronkial lebih berisiko mengalami komplikasi masalah pernafasan berbanding lelaki

Walaupun terdapat kajian yang menunjukkan lelaki lebih cenderung untuk mengalami komplikasi teruk akibat COVID-19, keadaan berbeza jika mereka menghidap masalah asma.

Menurut kajian yang telah diterbitkan di laman jurnal The Lancet pada tahun 2021, beberapa mekanisme telah dikenal pasti boleh
meningkatkan risiko kemasukan ke hospital akibat COVID-19 oleh wanita yang menghidap asma
.

Antaranya adalah:

Wanita mempunyai prevalens, kadar kemasukan ke hospital, kos kesihatan, kadar mortaliti dan mengalami tahap keterukan asma yang jauh lebih tinggi berbanding lelaki.

Struktur saluran pernafasan wanita yang mempunyai kaliber yang lebih rendah dan kecenderungan untuk mengalami tindak balas hiper pada saluran bronkial boleh meningkatkan risiko komplikasi teruk COVID-19.

Pendedahan terhadap hormon estrogen boleh meningkatkan lagi
tahap keterukan asma dalam kalangan wanita
.

Terdapat perbezaan prevalens bagi jenis asma yang didiagnosis dalam kalangan wanita berbanding lelaki. Wanita lebih berisiko mengalami masalah asma bukan atopik (tidak sensitif kepada alergen atas faktor genetik) terutamanya bagi mereka yang berusia 35 tahun ke atas.

Oleh itu sangat penting bagi setiap wanita untuk memahami akan kepentingan mematuhi rejimen rawatan yang telah dipreskripsikan oleh doktor.

Bagi mereka yang perlu
menghadiri janji temu di hospital sepanjang tempoh perintah kawalan pergerakan (PKP)
, hubungi hospital berkenaan untuk mengetahui protokol terkini berkenaan dengan rawatan susulan.

Konklusi

Perbincangan berkenaan dengan topik asma bronkial dalam norma baharu telah dibentangkan dalam sesi bengkel pengenalan oleh pakar dari pelbagai hospital.

Bengkel tersebut telah ditaja oleh Novartis dan ia bertujuan untuk memperkenalkan konsep pengendalian baharu bagi penyakit bukan berjangkit sepanjang wabak pandemik sedang berlangsung.

Jika anda telah didiagnosis dengan masalah asma, pastikan anda menuruti setiap arahan yang telah diberikan oleh doktor yang merawat.

Jika kawalan terhadap asma anda baik, anda mempunyai risiko yang rendah untuk terancam akibat jangkitan virus korona baharu.

[mc4wp_form id=’115319″]

#HelloHealthGroup #HelloDoktor #HelloHealthCoronaVirus


Ini 15 Tanda Tanda Kanser Rahim, Salah Satu Gejala 'Rare' Sakit Pinggul Semasa Seks!

Kanser rahim merupakan
 jenis penyakit kanser yang lazim dialami oleh wanita di seluruh dunia.

Tanda tanda kanser rahim kadangkala sukar untuk dibezakan dengan gejala penyakit lain.

Oleh sebab itulah penting bagi setiap wanita untuk lebih peka dan
komited melakukan ujian pap smear.

Walaupun pap smear tidak digunakan untuk mendiagnosis kanser rahim, namun ia boleh menunjukkan keputusan tidak normal.

Artikel ini akan membincangkan perihal 15 tanda tanda kanser rahim yang perlu diberi perhatian.

Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Kanser, sila dapatkannya
di sini.

Kanser yang lazim dialami oleh wanita yang sudah menopaus

Purata usia bagi diagnosis kanser rahim adalah pada sekitar 60 tahun.

Jumlahnya meningkat saban tahun dan pelbagai jenis
faktor risiko yang sering dikaitkan dengan kanser rahim.

Antaranya adalah:

Alami haid pada usia awal (seawal 8 tahun).

Menopaus pada usia yang agak lewat.

Masalah berat badan berlebihan dan obesiti.

Pengambilan makanan berlemak.

Tidak pernah melahirkan anak.

Ambil ubat tamoxifen untuk cegah atau rawat kanser payudara

Ambil pil cegah kehamilan berasaskan estrogen.

Mempunyai sejarah keluarga kanser usus besar
 (mutasi pada maklumat genetik yang sama).

Mereka yang menghidap kanser rahim kebiasaannya didiagnosis pada peringkat awal.

Beberapa simptom yang timbul lazimnya akan mendorong wanita untuk mendapatkan pemeriksaan kesihatan.

Ini bermakna, peluang untuk seseorang itu sembuh daripada kanser rahim tinggi.

Kanser rahim tidak mempunyai
ujian saringan yang rutin seperti pap smear yang digunakan untuk menyaring kanser serviks.

Oleh sebab itulah penting untuk anda tahu berkenaan dengan tanda tanda kanser rahim.

Pendarahan selepas menopaus

Apabila anda sudah menopaus, secara logiknya, anda tidak akan mengalami pendarahan melainkan jika ia disebabkan oleh punca lain seperti trauma dan kanser.

Pendarahan
selepas usia menopaus merupakan tanda kanser rahim yang paling jelas.

Ia juga tanda yang sering mendorong pesakit untuk mendapatkan pemeriksaan kesihatan, justeru, kanser rahim boleh didiagnosis pada peringkat awal.

Artikel lain:

Jika pendarahan tersebut diambil mudah, kanser rahim boleh berkembang dengan cepat sehingga ke tahap 4.

Pada tahap tersebut,
rawatan hanya berfokus pada aspek paliatif
 (rawat simptom untuk keselesaan pesakit).

Kitaran haid tidak normal juga tanda tanda kanser rahim

Bukan semua wanita yang didiagnosis dengan masalah kanser rahim sudah menopaus.

Bagi yang belum dan didiagnosis dengan kanser ini,
kitaran haid tidak normal merupakan salah satu gejala yang boleh dialami.

Ia bukanlah salah satu tanda kanser rahim yang mudah dikesan oleh populasi umum.

Perkara ini terutamanya jika anda memang mempunyai haid tidak teratur dalam kitaran pendarahan anda.

Aktiviti
ovari terganggu dan ini menyebabkan masalah pada pendarahan
 yang berlaku ketika haid.

Anda boleh alami pendarahan yang banyak atau pendarahan di antara dua kitaran haid.

Namun, anda perlu tahu bahawa bukan
semua masalah haid tidak normal disebabkan oleh kanser.

Sakit pada bahagian pinggul, tanda tanda kanser rahim yang jarang berlaku

Selain daripada kanser serviks dan jangkitan kelamin, sakit pada bahagian pinggul semasa hubungan seks juga boleh disebabkan oleh kanser rahim.

Namun, ia bukanlah satu simptom yang lazim dialami.

Baca juga:

Ia tidak spesifik kepada simptom kanser. Pemeriksaan oleh doktor bertauliah penting untuk membezakan tanda tanda kanser rahim dengan gejala masalah lain.

Hilang berat badan berlebihan tanpa diet

Mereka yang mengalami
masalah hilang berat badan walaupun tidak mengamalkan sebarang diet dan senaman
, juga boleh didiagnosis dengan masalah kanser.

Cumanya, tanda tanda kanser rahim ini terlalu meluas kepada pelbagai jenis kanser dan penyakit kronik.

Salah satu daripadanya adalah kanser rahim.

Jika anda mengalami simptom ini, jangan membuat anggapan yang bukan-bukan. Dapatkan pemeriksaan doktor terlebih dahulu.

Ia mungkin berpunca daripada masalah lain.

Tanda kanser rahim tidak spesifik

Semakin lama masalah kanser ini berlarutan, semakin banyak simptom tidak spesifik yang akan timbul.

Ia boleh berlaku disebabkan oleh
perubahan hormon atau fungsi organ yang terlibat dengan proses kanser rahim.

Sebagai contoh, mereka yang mengalami kanser rahim peringkat 4 boleh alami masalah sesak nafas sekiranya kanser sudah merebak ke peparu.

Gejala kanser rahim lain pada peringkat awal dan lewat kebanyakannya tidak spesifik.

Antaranya adalah:

Kelesuan berpanjangan.

Loya.

Muntah.

Rasa seperti ada benda asing di bahagian pinggul.

Sakit di serata tubuh seperti badan, kaki dan belakang.

Kurang selera makan.

Kerap buang air kecil.

Rasa tidak selesa pada bahagian bawah abdomen, seakan senggugut.

Keluar cecair pada faraj.

Sakit ketika buang air kecil.

Keputusan pap smear tidak normal.

Konklusi

Jika anda mengalami sebarang tanda yang telah disenaraikan, pastikan anda membuat pemeriksaan dengan kadar segera.

Diagnosis kanser rahim
tidak boleh dibuat berdasarkan simptom semata-mata.

Ia memerlukan pemeriksaan fizikal menggunakan peralatan
ultrasound
 untuk mengimbas ketumbuhan tersebut.

Rawatannya bergantung kepada tahap kanser itu sendiri.


Tulang Anak Anda Patah: Perlu atau Tidak Melakukan Pembedahan?

Anak anda mungkin akan mengalami patah tulang ketika usia kanak-kanak mereka. Sekiranya berlaku, anda sebagai ibu bapa perlu memastikan anak anda mendapatkan rawatan yang terbaik. Kebiasaannya, doktor akan mencadangkan untuk melakukan pembedahan.

Simptom-simptom anak anda mengalami patah tulang

Tulang yang patah mungkin akan pulih dengan sendiri tanpa sebarang rawatan. Namun, anda perlu mengetahui terlebih dahulu simptom-simptomnya.

Berikut merupakan simptom-simptom anak anda mengalami patah tulang:

Kedengaran bunyi meletup-letup pada kawasan tulang patah.

Lebam pada kawasan yang mengalami patah tulang.

Anak anda mengalami kesakitan apabila kawasan tulang patah disentuh.

Anak anda mengalami kesakitan dan bertambah sakit lagi apabila dia cuba menggerakkan kawasan tulang patah.

Kawasan tulang patah menjadi keras dan sukar untuk digerakkan.

Jika anda mendapati bahawa anak anda mengalami simptom-simptom ini, segera bawa mereka untuk berjumpa doktor bagi mendapatkan rawatan lanjut.

Mengapa anak anda perlu melakukan pembedahan?

Kebanyakan kanak-kanak yang mengalami patah tulang mampu untuk sembuh dengan rawatan asas sahaja. Namun begitu, terdapat juga beberapa situasi yang memerlukan kanak-kanak terbabit melakukan pembedahan untuk memulihkan tulang mereka yang patah.

Anak anda perlu melakukan pembedahan untuk memulihkan tulang mereka sekiranya tulang mereka berada dalam situasi seperti berikut:

Tulang yang patah kepada beberapa bahagian. Dalam kes ini, doktor akan mencadangkan pembedahan untuk mengekalkan bahagian-bahagian tulang ini pada kedudukannya. Pakar bedah akan memerlukan pin, plet atau skru untuk memastikan tulang tersebut kekal di kedudukannya. Pin, plet dan skru ini perlu dicabut daripada tulang setahun selepas pembedahan.

Tulang sendi patah. Dalam kes ini, pembedahan adalah diperlukan untuk melindungi sendi terbabit.

Tulang yang patah menusuk keluar ke kulit. Ini dinamakan sebagai patah terbuka. Kondisi ini akan turut menjejaskan otot dan tendon. Pembedahan terbuka perlu dilakukan untuk membetulkan tulang dan menutup luka.

Tulang siku patah. Kondisi ini memerlukan pembedahan untuk membetulkannya.

Tulang yang patah memerlukan penjajaran yang baharu. Doktor anda melakukan X-ray untuk memastikan penjajaran baharu yang sesuai untuk tulang anda yang patah. Pembedahan perlu dilakukan 1 atau 2 minggu selepas kejadian apabila lebam sudah mula surut.

Keputusan di tangan anda

Doktor dan pakar perubatan akan mencadangkan rawatan yang terbaik untuk anak anda. Anda boleh menolak untuk melakukan sebarang rawatan yang dicadangkan. Tulang yang patah mampu untuk pulih dengan sendiri namun mungkin tidak akan pulih sepenuhnya. Jika tidak melakukan pembedahan, pergerakan kawasan tulang terbabit akan terjejas. Jika anak anda memerlukan pembedahan, pastikan anda mendapatkan khidmat doktor yang pakar dalam bidang ortopedik dan telah terlatih merawat kanak-kanak yang mengalami patah tulang.

Hello Health Group
 tidak menyediakan nasihat perubatan, diagnosis, atau rawatan.


Lama Tunggu Suami Pancut Sampai Isteri Naik Bosan Di Ranjang, Apa Puncanya?

Mungkin ramai pasangan suami isteri percaya bahawa mampu ‘tahan lama’ di ranjang itu adalah tanda hubungan seksual yang sihat. Hakikatnya, suami yang ‘lambat pancut’ juga akan membuat isteri menjadi bosan
menunggu ketibaan puncak syahwat
.

Persoalannya, apa punca ini berlaku? Adakah ia perkara normal atau penyakit? Terus baca artikel!

Untuk mendapatkan lebih banyak informasi tentang Kesihatan Seksual, sila dapatkannya
di sini
.

Lelaki & masalah ejakulasi air mani

Pancutan air mani daripada zakar lelaki ketika hubungan atau rangsangan seksual adalah petanda di mana individu berjaya mencapai puncak syahwat masing-masing –
 klimaks atau orgasma
.

Ia tentu sahaja berbeza bergantung individu itu sendiri kerana ada yang mungkin lebih tahan lama atau lambat pancut. Kepuasan seksual adalah suatu perkara yang subjektif bagi setiap orang.

Pun begitu, kajian menunjukkan bahawa lelaki yang normal akan mengeluarkan air mani
selepas 5 ke 10 minit
 aktiviti penetrasi zakar ke dalam faraj berlangsung. Ia adalah durasi paling ideal.

Sekiranya terlalu cepat terpancut air mani, lelaki mungkin mengalami kondisi
ejakulasi pramatang
 (
premature ejaculation
) atau jika sebaliknya, kondisi tersebut dikenali sebagai
ejakulasi tertunda
 (
delayed ejaculation
). Kedua-duanya juga masalah yang besar.

Jangan dibiarkan, segera berjumpa dan berbincang dengan doktor jika ada salah satu masalah ini!

Apa punca sebenar lelaki lambat pancut?

Sesuai dengan tajuk artikel, kami akan cuba fokuskan kepada masalah ejakulasi tertunda di mana air mani
lelaki terpancut atau terkeluar
 terlalu lambat sehingga ada juga yang lebih satu jam!

Meskipun dikatakan bahawa 5 ke 10 minit adalah durasi paling ideal, namun ada pasangan yang terpaksa melakukan
 aktiviti di kamar tidur
 jauh lebih lama daripada jumlah telah disarankan. Kenapa?

Kenapa lelaki lambat pancut #1. Faktor fizikal

Pertama, masalah ini mungkin angkara faktor keadaan kesihatan tubuh badan lelaki yang berikut:

Kecacatan sistem reproduktif lelaki sejak dari lahir

Kecederaan saraf pelvik yang mengawal puncak syahwat

Jangkitan tertentu termasuk infeksi air dan salur kencing

Pembedahan kelenjar prostat – pembuangan atau pemindahan

Kondisi neurologi seperti diabetes, strok dan kerosakan saraf tunjang

Kondisi berkaitan hormon yang rendah seperti tiroid dan testosteron

Masalah ejakulasi terbalik
 di mana air mani kembali ke pundi kencing

Kenapa lelaki lambat pancut #2. Faktor mental

Dalam pada itu, ia juga mungkin didalangi oleh pelbagai faktor otak dan psikologi seperti berikut:

Terlalu risau akan prestasi dan imej diri sendiri

Depresi, kegelisahan, kemurungan dan masalah mental lain

Perbezaan di antara
 realiti dengan fantasi seksual

Perdebatan pendapat dengan pasangan tentang seks

Masalah perhubungan seperti komunikasi, toleransi dan kerjasama

Tabu di dalam budaya atau agama masing-masing

Faktor risiko lain yang boleh menjadi penyebabnya

Kadangkala, wujud juga faktor risiko lain yang membuat anda lambat pancut dan sukar mencapai puncak syahwat bersama pasangan. Kesannya, ia akan menjejaskan aktiviti di ranjang kalian.

Pengambilan ubat yang tertentu seperti antidepresi, antipsikotik, antisawan, tekanan darah tinggi, diuretik dan lain-lain juga akan menyumbang kepada punca masalah ejakulasi tertunda lelaki.

Pengamalan tabiat buruk termasuk
 menghisap rokok dan meminum alkohol turut menjadi dalangnya!

Baca lagi artikel berkaitan:

Ereksi dan Ejakulasi: Bagaimana ia Berlaku?

Berapa Lama Tempoh Yang Dikira Sebagai Ejakulasi Pramatang?

Ejakulasi Tertunda: Apa Definisi Sebenar Kepada Masalah Zakar Lelaki Ini?

Apa cara yang suami isteri boleh lakukan?

Sebagai pasangan suami isteri dengan masalah sama, berikut beberapa cara yang anda boleh cuba:

#1. Kawal punca dan faktor risiko

Lihat pada diri anda atau pasangan sendiri jika ada punca dan faktor risiko seperti di atas tadi. Ini adalah perkara pertama yang kalian perlu lakukan untuk tahu
apa sebab sebenar ia terjadi
.

Kemudian, sila kawal dengan cara mendiagnosis dan merawat semua masalah tadi terlebih dahulu. Caranya, berjumpa dengan pakar untuk mendapatkan diagnosis yang betul.

#2. Amal teknik seks yang betul

Kadangkala, anda mungkin sukar untuk mencapai punca syahwat akibat posisi, lokasi atau
 kaedah seks yang kurang tepat
. Mungkin ada teknik tertentu yang boleh membantu masalah anda.

Jadi, berbincanglah dengan pasangan tentang posisi, lokasi dan teknik seks yang ideal untuk anda.

#3. Jangan fokus pada penetrasi sahaja!

Akhir sekali, kita semua perlu mengubah persepsi di mana seks itu hanya tertumpu kepada penetrasi zakar ke dalam faraj sahaja. Sebenarnya, seks sudah
bermula dari saat
foreplay

yang memerlukan sentuhan, ciuman dan rangsangan yang serba ghairah.

Konklusinya, masalah ini memang besar tetapi tidak mustahil untuk dirawat dengan bantuan dan sokongan daripada diri sendiri, pasangan dan doktor pakar. Anda tidak berseorangan!


Risiko & Komplikasi Kalau Ada Bakteria Dalam Usus, Ambil Tahu Fakta Ini!

SIBO adalah pertumbuhan bakteria usus kecil yang boleh menyebabkan masalah kesihatan jika berlaku ketidakseimbangan. Jom ketahui lebih lanjut mengenainya.

Untuk mendapatkan lebih banyak info tentang Sistem Penghadaman sila dapatkannya
di sini.

Simptom bakteria dalam usus kecil

Setiap individu mempunyai bakteria dalam usus, kerana ia berperanan penting dalam
sistem pencernaan
.

Pun begitu, apabila wujud ketidakseimbangan seperti SIBO, beberapa masalah kesihatan boleh berlaku.

Walaupun SIBO adalah berkaitan pertumbuhan bakteria tetapi ia merupakan keadaan yang boleh dirawat.

Tanda awal masalah ini adalah anda akan mula berasa:

Sakit pada abdomen

Mual

Keletihan

Rasa kembung

Kerap buang angin
 (kentut)

Cirit-birit

Sembelit

Sekiranya anda mengalami SIBO dan masalah itu bertambah teruk, usus kecil anda mungkin tidak dapat menyerap makanan atau nutrien yang mencukupi.

Ini boleh menyebabkan
penurunan berat badan
 atau
anemia
, dengan badan yang tidak mendapat cukup tenaga atau zat besi.

Gejala SIBO lain turut boleh menyebabkan hilang selera makan, kekurangan zat makanan serta rasa kenyang yang tidak selesa selepas makan.

Baca lagi artikel berkaitan:

8 Manfaat Minuman Probiotik Yang Mungkin Anda Tak Sedar, Bukannya Baik Untuk Usus Sahaja!

Lelaki Nak Subur, Ambil Madu Kelulut! Ada Ke Cara Khusus Untuk Makan?

Memahami punca masalah kesihatan SIBO

Umumnya, pelbagai faktor boleh menyebabkan keadaan SIBO ini.

Ia biasa bermula apabila usus kecil tidak dapat menggerakkan makanan dengan baik, sekali gus membolehkan bakteria tumbuh dan melekat terlalu lama.

Sekiranya
 bakteria baik yang membantu anda mencerna makanan
 tidak dapat melawan bakteria berbahaya, kuman akan membiak dengan cepat.

Keadaan itu menyebabkan anda mengalami ketidakseimbangan yang boleh menyebabkan wujudnya simptom SIBO.

Selalunya, pertumbuhan bakteria pada usus boleh berpunca daripada:

 Komplikasi pembedahan perut, termasuk
pintasan gastrik
 untuk masalah kesihatan obesiti dan gastrektomi bagi merawat ulser peptik dan barah perut.

 Masalah struktur di dalam dan sekitar usus, termasuk tisu perut (
intestinal adhesion
) yang melilit bahagian luar usus dan kantung tisu yang membonjol pada dinding usus (
diverticulosis intestinal
).

 Keadaan perubatan tertentu seperti

Penyakit Crohn

Enteritis radiasi

Scleroderma

Penyakit seliak

Diabetes

Sebarang keadaan yang melambatkan pergerakan (
motility
) makanan dan pembuangan melalui usus kecil

Risiko pertumbuhan bakteria dalam usus kecil

Sesetengah individu dengan keadaan perubatan tertentu lebih cenderung menghidap SIBO. Umumnya, doktor menganggap SIBO sebagai komplikasi daripada keadaan seperti:

Sirosis (
cirrhosis
)

Penyakit Crohn

Penyakit seliak

Hipotiroidisme

HIV

Diabetes

IBS (
sindrom kerengsaan usus
)

Skleroderma

Fibromyalgia

Faktor risiko lain untuk mengalami SIBO adalah:

Individu lebih berusia

Individu wanita

Penggunaan jangka panjang perencat pam proton (
proton pump inhibitors
,PPI) – ubat untuk mengurangkan pengeluaran asid perut

Pernah menjalani pembedahan usus

Selesai pengambilan antibiotik

Mengambil minuman beralkohol

Bagaimana pula dengan komplikasi kesan daripada perkembangan bakteria di dalam usus?

Komplikasi SIBO

Sudah tentu apabila berlaku ketidakseimbangan bakteria ia boleh menyebabkan peningkatan masalah kesihatan lain.

Antara keadaan yang berisiko untuk terjadi adalah:

#Penyerapan lemak, karbohidrat dan protein yang lemah

Garam hempedu – diperlukan untuk mencerna lemak – akan hancur apabila terdapat banyak bakteria di dalam usus.

Keadaan itu akan menyebabkan proses pencernaan lemak terjejas dan
 terjadinya masalah cirit-birit
.

Bahan yang dikeluarkan bakteria juga boleh membahayakan lapisan mukosa usus mengakibatkan penurunan penyerapan karbohidrat dan protein.

#Kekurangan vitamin

Apabila penyerapan lemak tidak lengkap, badan tidak akan dapat menyerap vitamin A, D, E dan K yang larut dalam lemak.

Bakteria yang terdapat dalam usus akan
mensintesis dan menggunakan vitamin B-12
 – penting untuk fungsi normal sistem saraf dan pengeluaran sel darah serta DNA.

Pertumbuhan bakteria berlebihan berisiko menyebabkan badan menjadi lemah dan letih serta mengalami rasa kesemutan atau kebas pada bahagian tangan dan kaki.

Bagi kes yang agak teruk, ia boleh mengakibatkan kebingungan mental. Kerosakan pada sistem saraf pusat berpunca daripada kekurangan B12 mungkin tidak dapat dipulihkan.

#Melemahkan tulang

Lama-kelamaan, kerosakan pada usus kesan daripada perkembangan bakteria tidak normal boleh menyebabkan proses penyerapan kalsium menjadi lemah dan akhirnya
mengakibatkan penyakit tulang seperti osteoporosis.

#Batu karang

Masalah penyerapan kalsium yang lemah juga meningkatkan risiko untuk mengalami batu karang.

Menguruskan masalah SIBO

Sekiranya anda berasa seperti mengalami simptom SIBO yang berterusan, anda disarankan untuk mendapatkan pemeriksaan dengan pakar gastroenterologi – doktor dalam bidang pencernaan – bagi menjalani ujian nafas laktulosa.

Umumnya, pilihan rawatan akan bergantung kepada ujian nafas yang dilakukan.

Dalam kebanyakan kes untuk merawat masalah kesihatan ini, anda perlu mengembalikan
keseimbangan bakteria pada usus anda
.

Ini bertujuan untuk meredakan simptom dan membantu badan menyerap lebih banyak nutrien daripada makanan anda.


Tip Mengira Ovulasi Anda

Memahami ovulasi anda pada setiap bulan bermanfaat bagi wanita yang cuba mengelakkan kehamilan. Walau bagaimanapun, hanya mengetahui ovulasi anda bukanlah cara terbaik untuk mencegah kehamilan.

Terdapat banyak cara untuk mengira hari ovulasi anda, seperti Kaedah Kalendar, Kaedah Mukus Serviks,
Tracking Basal Temperature
, Mengambil Ujian Ovulasi, Mengesan Kemandulan.

Kaedah 1: Kaedah Kalendar

Pertama, tengok kitaran haid anda bersama kaedah lain. Catat bilangan hari dalam setiap kitaran, termasuk hari anda bermula haid. Hari terakhir bagi setiap kitaran ialah hari sebelum permulaan masa depan anda. Pastikan anda mengesan kitaran anda dengan cara ini untuk lapan hingga dua belas kitaran. Lebih banyak kitaran yang perlu anda rujuk, kaedah kalendar lebih tepat.

Kemudian, buat carta tempoh masa kitaran. Sebagai contoh: hari pertama subur 27-18 = 9 9 Ogos + 9 hari = 17 Ogos atau hari subur terakhir: 36-11 = 25 Ogos 9 + 25 hari = 3 September.

Kaedah 2: Kaedah Mukus Serviks

Badan anda menghasilkan lebih banyak mukus di sekitar tempoh ovulasi untuk membantu memudahkan persenyawaan telur. Apabila anda mengetahui coraknya dengan baik, anda boleh meramalkan hari ovulasi anda dengan membuat carta corak mukus.

Rekodkan hari apabila anda haid, hari kering dan hari apabila mukus tidak dapat dielakkan, melekit, licin dan basah.

Perhatikan perubahan warna dan bau sebagai tambahan kepada tekstur. Perhatikan sama ada mukus itu keruh atau jernih.

Kekalkan rekod seboleh mungkin terutama dalam beberapa bulan pertama ketika anda masih gunakan kaedah ini.

Penyusuan susu ibu, jangkitan, ubat-ubatan tertentu, dan keadaan lain boleh menjejaskan mukus serviks, jadi pastikan anda memerhatikan faktor-faktor ini juga.

Kaedah 3:
Tracking Basal Temperature

Beli termometer suhu basal: Sebelum ovulasi adalah masa yang paling subur wanita. Suhu badan naik sedikit sebaik sahaja selepas wanita mengalami tempoh ovulasi.

Ambil suhu harian anda: Anda perlu mengambil suhu anda pada masa yang sama setiap hari. Suhu badan wanita purata adalah 96 – 98 ºF (kira-kira 35.6 – 36.7 ºC) sebelum ovulasi, dan 97 – 99 ºF (kira-kira 36.1 – 37.2 ºC) selepas ovulasi. Anda harus merujuk arahan termometer untuk memastikan anda menggunakannya dengan betul.

Cartakan suhu anda: Rekod hasil harian anda pada carta suhu yang membolehkan anda membuat graf, menjejaki perubahan suhu anda dari semasa ke semasa.

Tafsirkan corak suhu anda: Sepanjang beberapa bulan, perhatikan hari apabila suhu anda naik. Kemungkinan besar, ovulasi telah berlaku pada masa ini, jadi masa paling subur anda adalah tepat sebelum itu.

Kaedah 4:
Mengambil Ujian Ovulasi

Beli alat ujian ovulasi: Dijual di kedai ubat, kit ujian ovulasi mengesan jumlah
luteinizing hormone
 (LH) dalam air kencing anda, yang meningkat satu hingga dua hari sebelum waktu ovulasi. Sama seperti ujian kehamilan, ini adalah peranti digital yang diletakkan di bawah aliran air kencing anda.

Sederhana pengambilan air anda dalam beberapa jam sebelum ujian: Untuk keputusan terbaik, elakkan kafein dan alkohol pada hari ujian, elakkan dehidrasi atau penggunaan air berlebihan, dan tunggu sehingga pundi kencing anda penuh.

Tafsirkan ujian

Ulangi apa yang perlu

Kaedah 5: Mengesan Kemandulan

Berjumpa doktor

Pastikan pasangan seks anda juga diuji

Tanya mengenai rawatan

Ketahui bilakah waktu subur anda di
kalkulator kesuburan
 kami.

Hello Health Group tidak menyediakan nasihat perubatan, diagnosis, atau rawatan.


Anak Demam? Sebelum Bagi Ubat Punggung, Ini Yang Perlu Ibu Ayah Faham!

Adakah semua jenis ubat punggung seperti diclofenac dan paracetamol boleh diberikan kepada kanak-kanak? Kalau anda ingin mengetahui apakah kesan sampingan yang boleh terjadi, teruskan membaca perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Pemberian ubat punggung diclofenac

Terdapat pelbagai jenis ubat yang diambil dengan memasukkannya ke dalam rektum atau dipanggil ubat supositori

ini – seperti diclofenac, paracetamol dan pelbagai lagi.

Umumnya supositori adalah ubatan kecil berbentuk torpedo yang dimasukkan ke dalam punggung – rektum. Ubat jenis ini akan cair di dalam rektum kerana kepanasan pada
suhu badan
 dan seterusnya diserap ke dalam darah.

Ubat diclofenac ini diberikan 2x sehari – sebaiknya 1 pada waktu pagi dan 1
sebelum tidur
. Jarak masa pemberian kedua-duanya haruslah antara 10-12 jam. Doktor akan menentukan kekerapan
pemberian ubat
 ini kepada si kecil.

Anak yang diberikan ubat ini harus mengambil lebih banyak cecair seperti
air masak
. Ini kerana jika mereka mengalami dehidrasi – tidak
cukup air di dalam badan
 – diclofenac boleh menjejaskan buah pinggang mereka.

Antiradang bukan steroid (NSAIDs)

Diclofenac diklasifikasikan sebagai ubat
Non-Steroidal Anti Inflammatory Drugs (
NSAIDs
).

Ubat ini biasanya digunakan untuk menguruskan kesakitan dan keradangan (bengkak dan kemerahan) yang berkaitan dengan beberapa jenis arthritis seperti rheumatoid arthritis dan gangguan muskuloskeletal lain.

NSAIDs juga digunakan untuk merawat keadaan bukan keradangan seperti migrain, senggugut dan sakit selepas pembedahan serta untuk
mengurangkan demam
.

Tetapi harus diingatkan, sekiranya terdapat keperluan untuk memberikan si kecil ubat disebabkan demam, jangan memberikannya ubat NSAIDs, sebaliknya berikan paracetamol.

NSAIDs lain yang digunakan

Selain ubat punggung diclofenac, beberapa jenis NSAIDs yang biasa digunakan adalah termasuk:

Aspirin

Ibuprofen

Naproxen

Celecoxib

Kesan sampingan NSAIDs

Walaupun NSAIDs berkesan dalam melegakan kesakitan, demam dan keradangan, tetapi ia boleh menyebabkan kesan sampingan tidak diingini.

Antara kesan sampingan NSAIDs pada sistem gastrousus yang biasa terjadi adalah seperti senak,
sakit perut
 – termasuk loya atau rasa mual – atau ketidakselesaan perut.

Ubat NSAIDs juga boleh mengakibatkan ulser dan pendarahan dalam perut serta bahagian lain dalam saluran usus.

Kesan sampingan biasa NSAID yang lain termasuk:

Peningkatan enzim hati – lebih kerap dikaitkan diclofenac

Cirit-birit

Sakit kepala

Pening

Pengekalan garam dan cecair

Tekanan darah tinggi

Kesan sampingan yang jarang berlaku seperti:

Ulser esofagus

Kerengsaan rektum, jika ubat supositori digunakan

Kegagalan jantung

Hiperkalemia – paras kalium yang tinggi dalam darah

Fungsi buah pinggang berkurangan

Kekeliruan

Kesukaran bernafas

Ruam

Kerengsaan kulit, kemerahan, gatal-gatal atau ruam, jika produk kulit digunakan

NSAIDs – kecuali aspirin dos rendah, juga boleh meningkatkan risiko
serangan jantung
 dan strok walaupun pada individu sihat.

Berdasarkan kenyataan akhbar Ketua Pengarah Kesihatan, anda harus mengelakkan daripada memberi ubat NSAIDS untuk mengurangkan demam anak.

Ini kerana terdapat bukti klinikal yang menunjukkan penggunaannya boleh meningkatkan risiko komplikasi jangkitan influenza seperti radang otak di kalangan kanak-kanak.

Sekiranya anda bimbang atau tidak pasti risiko kesan sampingan pengambilan ubat supositori NSAIDs kepada anak, berbincanglah dengan doktor.

Baca juga:

Ubat supositori paracetamol

Ubat punggung paracetamol pula tergolong dalam kumpulan ubat yang dipanggil ubat penghilang
rasa sakit
 – analgesik. Supositori paracetamol digunakan untuk merawat kesakitan dan suhu badan tinggi (demam) bagi kanak-kanak
berusia 1 hingga 5 tahun
.

Ia boleh digunakan pada kanak-kanak yang sukar untuk mengambil paracetamol dalam bentuk tablet atau sirap. Anda perlu berbincang dengan doktor jika keadaan si kecil masih
tidak sihat
 atau menjadi lebih teruk selepas 3 hari.

Kesan sampingan ubat punggung paracetamol

Seperti semua ubat, pengambilan paracetamol juga boleh boleh menyebabkan kesan sampingan, walaupun tidak semua kanak-kanak akan mengalaminya.

Hentikan pemberian ubat supositori paracetamol kepada anak dan bawa mereka untuk pemeriksaan doktor jika anda mengesan sebarang
tindak balas alahan
.

Tanda-tanda tindak balas alahan termasuk ruam, masalah menelan atau pernafasan, bengkak pada bibir, muka, tekak atau lidah.

Cara pemberian ubat punggung

Buat ibu-ibu yang tidak pernah menggunakan ubat jenis ini, pastinya akan tertanya-tanya bagaimanakah cara untuk memberikan anak ubat, betul tak?

Usah risau, di bawah ini ada caranya:

Perut anak perlu kosong apabila anda ingin memberi mereka ubat ini. Jika si kecil perlu pergi ke tandas, pastikan mereka melakukannya sebelum anda memberi supositori

Proses memasukkan ubat ini lebih mudah jika anak berbaring secara mengiring dan lutut dibengkokkan

Pastikan anda
mencuci tangan
 terlebih dahulu sebelum mengupas pembalut untuk mengeluarkan ubat. Jangan buka supositori sebelum digunakan

Tolak secara perlahan-lahan ke dalam rektum anak melalui bahagian hujung runcing dahulu. Untuk memudahkan proses memasukkan supositori, anda boleh memanaskannya sedikit di antara kedua tangan terlebih dahulu

Pastikan anak berada dalam keadaan diam dan bertenang, 1-2 minit, selepas dimasukkan ubat. Kemudian basuhkan tangan anda

Sebaiknya sebelum memberikan anak ubat punggung atau sebarang ubatan lain, anda disaran untuk mendapatkan nasihat dan rundingan doktor terlebih dahulu. Ini penting bagi mengelakkan terjadinya perkara yang tidak diingini.


Melancap Ketika Puasa? Ini Yang Anda Perlu Tahu!

Pernah tak anda berniat hendak berhenti melancap pada bulan puasa?

Komuniti saintifik mempunyai pelbagai jenis pandangan berkaitan dengan perbuatan melancap atau onani.

Ada yang menyokong kerana menurut mereka, ia merupakan aktiviti yang memberikan kebaikan kesihatan.

Namun, terdapat juga golongan cendekiawan yang
menegah perbuatan tersebut kerana ia berupaya untuk memburukkan lagi tahap kesihatan sedia ada.

Oleh sebab kita sekarang berada di dalam bulan puasa, artikel ini akan memberikan tip kepada mereka yang ingin berhenti melancap.

Kenapa saya perlu berhenti melancap

Jika anda berpendapat bahawa rangsangan dopamin yang memberikan galakan untuk anda terus melancap baik untuk kesihatan, anda perlu berfikir semula!

Secara amnya, perbuatan melancap tidak berbahaya.

Namun jika ia dilakukan secara berlebihan,
ia boleh memberikan implikasi negatif kepada produktiviti dan tahap kesihatan anda.

Baca juga:

Banyak kajian yang telah diterbitkan bagi melihat kepada kesan positif melancap.

Apa yang perlu anda tahu adalah, terdapat juga kajian yang menyenaraikan keburukan melancap dari sudut biologi dan psikologi.

Kajian yang telah diterbitkan oleh Fakulti Perubatan Universiti Nottingham pada tahun 2009 menunjukkan
korelasi yang kuat di antara melancap dan insiden kanser prostat.

Menurut penulis kajian tersebut, peningkatan risiko bagi mereka yang berusia 60 tahun dan ke bawah untuk mendapat kanser prostat berkait rapat dengan kadar aktiviti seksual.

Secara amnya,
mereka yang melakukan aktiviti seksual yang kerap semasa muda dan kurang setelah berusia 50 tahun dan ke atas berisiko tinggi
 untuk mendapat permasalahan ini.

Kajian tersebut melibatkan 431 pesakit kanser prostat dan 409 individu sihat. Aktiviti seksual yang dikaji adalah seks penetrasi, masturbasi atau kedua-duanya.

Dapatan menunjukkan mereka yang
sering melancap dalam lingkungan usia 20 hingga 30-an mempunyai risiko yang tinggi untuk mendapat kanser prostat.

Kesan negatif lain seperti kegagalan fungsi seksual dan tekanan darah tinggi dalam jangka masa panjang turut dikaitkan dengan aktiviti melancap.

Menurut kajian yang dijalankan oleh Universiti Scotland Barat,
 kegiatan melancap dan seks anal boleh menyebabkan kesan buruk terhadap tahap kesihatan secara menyeluruh.

Perkara ini berbeza dengan aktiviti seksual penetrasi yang berupaya untuk mengawal atur tekanan darah sewaktu stres.

Bukti sains sokong larangan agama untuk berhenti melancap?

Oleh sebab
kebanyakan kajian menunjukkan sisi baik melancap terhadap tahap kesihatan
, ia mendorong individu untuk terus melancap dengan menggunakan alasan yang sama.

Di Malaysia, kebanyakan kepercayaan dan agama seperti Islam dan Katholik melarang umatnya daripada melancap,

Mungkin ramai yang cuba untuk mengaitkan penemuan kajian saintifik dengan apa yang digalakkan atau dilarang dalam agama.

Fenomena ini dikenali sebagai bucaillisme, gerakan yang mengaitkan sains moden untuk membuktikan kebenaran agama.

Pada pendapat penulis ia bukanlah satu tindakan yang patut diambil oleh mana-mana individu.

Memang kita terdorong untuk berasa gembira apabila sains membuktikan kebenaran al-Quran tapi ia tidak harus dibandingkan.

Kenapa? Ini sebab sebagai orang islam atau penganut mana-mana agama, kita perlu percaya bahawa kitab yang digunakan relevan sepanjang zaman.

Sains berubah mengikut masa dan ia dipengaruhi oleh kemajuan teknologi.

Pengetahuan yang kita pegang sekarang boleh jadi berbeza dengan apa yang bakal ditemui pada 100 tahun akan datang.

Bahkan, saintis Islam di zaman Abassiyah mempercayai bumi adalah pusat di alam semesta.

Anda mungkin berminat:

Fakta Menarik Mengenai Onani yang Anda Perlu Tahu

5 Fakta Mengenai Onani Yang Remaja Wajib Tahu! #3 Paling Mengejutkan!

Jadi
bagaimana pula dengan melancap
? Mungkin ramai yang suka untuk menggunakan alasan kajian terkini untuk terus melancap.

Namun bagi penganut agama Islam, anda digalakkan untuk menuruti ajaran tersebut dengan berhenti melancap.

Jika ingkar, ia mampu
memberikan keresahan hati dan anda akan berasa tidak tenteram dan bersalah.

Dengan kata lain, mereka yang berpegang kuat pada agama dan dalam masa yang sama, melancap, boleh mengalami gangguan psikologi.

Kementerian Kesihatan Malaysia (KKM) sendiri menggalakkan mereka yang ketagih melancap untuk mendapatkan bantuan berhenti melancap sekiranya terlalu rasa bersalah.

Tip yang perlu anda amalkan untuk berhenti pada bulan puasa

Berikut merupakan cara yang boleh anda amalkan untuk berhenti melancap:

Ambil masa untuk berhenti melancap. Setiap individu mempunyai kebolehan berbeza.
Ada yang boleh berhenti secara mendadak namun ada juga yang perlu berhenti perlahan-lahan
. Kurangkan kekerapan anda melancap sehingga anda selesa walaupun tidak melancap.

Kekal sibuk dengan aktiviti harian. Jika anda banyak masa senggang, cari hobi baharu. Banyakkan membaca al-Quran pada bulan puasa dan tolong ibu di dapur untuk sediakan juadah berbuka puasa.

Jaga badan anda sebaiknya. Jika anda tidak pernah
menjaga pemakanan dan kurang bersenam
, inilah masanya. Puasa merupakan masa yang sesuai untuk anda melihat kembali gaya pemakanan anda. Ia baik untuk kesihatan dan memberikan peluang kepada setiap individu terlibat untuk mengamalkan gaya hidup sihat.

Minta bantuan profesional. Kalau ia terlalu sukar untuk anda, golongan profesional boleh bantu. Pakar psikiatri, ahli psikologi dan kaunselor boleh memberikan saranan berkenaan dengan topik ini.

Cari kumpulan sokongan sosial. Zaman moden ini,  kita mempunyai teknologi untuk berkomunikasi dalam kumpulan yang besar. Anda boleh berbicara berkenaan dengan kepayahan untuk berhenti melancap atau lebih memberikan perhatian kepada perkara lain (seperti aktiviti keagamaan) melalui kumpulan sosial.

Jangan duduk bersendirian. Cuba lakukan aktiviti bersama rakan atau duduk di kawasan terbuka seperti ruang tamu.

Pakai pakaian serba lengkap semasa tidur. Sukarkan usaha anda untuk melancap pada waktu malam.

Berhenti tonton
pornografi
.
Di bulan yang mulia ini, lebih baik jika kita berhenti daripada menonton video pornografi
. Ia boleh merangsang anda untuk melancap.

Hanya masa mampu merawat tabiat buruk ini. Anda perlu bersabar kerana tabiat buruk tidak boleh hilang dalam masa beberapa hari. Ia boleh mengambil masa berminggu atau berbulan.

Konklusi

Walaupun kurang kajian berkenaan dengan keburukan melancap, tidak bermakna ia salah.

Jika anda beragama, anda perlu menimbang tara tuntutan agama dan apa yang disarankan oleh sains.

Oleh sebab terdapat banyak percanggahan, anda perlu tahu, mereka yang hendak melancap, akan cenderung untuk menjustifikasikan aktiviti mereka menggunakan kajian sains.


Masalah Ketandusan Nafsu Berahi

Kaum Adam boleh mengalami masalah ketandusan nafsu syahwat pada masa-masa tertentu dalam kehidupan mereka. Namun, apakah punca kepada permasalahan ini? Artikel ini akan memberi maklumat tentang punca-punca yang mungkin menyebabkan anda mengalami ketandusan nafsu syahwat.

Stres

Apabila seseorang itu berada dalam keadaan stres, badan mereka bertindak dengan merembeskan hormon seperti adrenalin dan kortisol. Stres yang kronik khususnya, boleh mengganggu paras hormon badan anda yang akhirnya membawa kepada masalah ketandusan nafsu berahi. Tambahan lagi, semasa mengalami stres, salur darah arteri anda akan mengehadkan aliran – aliran darah ke bahagian badan seperti ke bahagian zakar dan ini berupaya untuk mengakibatkan masalah disfungsi ereksi. Selain itu, stres juga boleh mengganggu fokus dan prestasi anda ketika hubungan seks.

Kemurungan

Kemurungan
 mempengaruhi pelbagai aspek kehidupan dari sudut yang negatif. Nafsu berahi dan kemurungan mempunyai kaitan kompleks yang tersendiri. Kemurungan boleh mengubah fungsi biokimia badan yang akhirnya membawa kepada masalah kurangnya nafsu berahi. Menurut Mark L. Held, seorang doktor falsafah dalam bidang psikologi klinika di Denver, kemurungan menyebabkan keupayaan seseorang itu untuk menikmati rasa puas dan nikmat ketika seks itu lebih sukar.

Tambahan lagi, sesetengah
ubat anti-murung
 berupaya untuk mengganggu kebolehan untuk mendapat atau mengekalkan ereksi, yang turut menyumbang kepada masalah nafsu berahi.

Penyalahgunaan alkohol dan dadah

Memang benar bahawa apabila diambil dalam jumlah yang sedikit, alkohol berupaya untuk memberikan rasa tenang dan kurang cemas. Namun yang demikian, terlalu banyak alkohol adalah berbahaya kepada sistem saraf anda. Akibatnya, anda boleh mengalami masalah kelesuan dan juga kesukaran untuk mendapat rangsangan. Tambahan lagi, penyalahgunaan dadah berupaya untuk menekan nafsu berahi anda. Contohnya, marijuana mempunyai keupayaan untuk menekan penghasilan testosteron oleh kelenjar pituitari.

Ketidakseimbangan hormon

Libido atau nafsu berahi, dipengaruhi secara langsung oleh hormon testosteron. Justeru, ianya agak lazim untuk melihat gangguan libido disebabkan oleh paras testosteron yang rendah. Terdapat pelbagai punca kepada gangguan imbangan hormon. Menurut Ira Sharlip, MD, Professor klinikal bidang Urologi di University of California, San Francisco, merangkap jurucakap bagi Persatuan Urologi Amerika, paras testosteron yang rendah boleh disebabkan oleh kecederaan, keradangan atau ketumbuhan pada testis.

Merokok

Rokok, tembakau dan juga cerut boleh menyebabkan kerosakan pada salur darah yang membekalkan darah dan nutrien ke kawasan zakar. Apabila aliran darah telah tersekat, darah akan pergi ke bahagian organ yang penting terlebih dahulu dan zakar merupakan antara bahagian badan yang terakhir untuk menerima bekalan darah, walaupun ketika rangsangan seks. Ini menjelaskan mengapa nafsu berahi anda berkurang.

Dengan atrikel ini, jelaslah terdapat beberapa sebab dan punca mengapa seseorang mengalami masalah kentandusan nafsu berahi atau libido. Apabila anda telah mengenal pasti punca tersebut, hapuskannya demi kebaikan anda. Sekiranya anda masih mengalami masalah libido, berjumpalah dengan doktor anda, pakar diet ataupun pakar kesihatan yang lain untuk mendapatkan pemeriksaan, panduan dan juga rawatan.

Hello Health Group
 tidak menawarkan nasihat perubatan, diagnosis atauapun rawatan.


Sengsara Rasanya Bila Alami Sakit Belakang, Ini 5 Cara Berkesan Untuk Bantu Mengatasinya!

Sakit belakang sering mengganggu aktiviti harian. Ia adalah antara aduan yang paling kerap diterima oleh doktor di klinik. Kini, bukan sahaja orang dewasa, malah golongan muda turut mengalami masalah ini. Namun, tahukah anda tentang cara mencegah sakit belakang yang betul?

Dengan kehidupan sedentari (tidak aktif) dan duduk di atas kerusi di dalam pejabat sepanjang hari, maka ia membuatkan sakit belakang menjadi semakin berleluasa.

Cara mencegah sakit belakang

1. Guna pad sejuk dan suam

Ia paling berkesan jika anda mengalami sakit belakang disebabkan trauma. Pad sejuk sebaiknya digunakan dalam tempoh 24 ke 48 jam dari trauma tersebut.

Selepas tempoh berkenaan, anda boleh gunakan pad suam. Namun sebelum itu, berikan sedikit
 rehat pada kulit
 antara dua sesi.

2. Betulkan tabiat tidur

Anda mungkin perlu pelbagaikan
posisi tidur bermula hari ini.
 Caranya anda boleh meletakkan bantal antara bawah lutut untuk mengurangkan tekanan ke atas lutut dan belakang badan.

3. Cara mencegah sakit belakang – Regangkan otot hamstring

Otot ini terletak di bahagian belakang paha. Ia sering diabaikan namun ini adalah anggota badan yang boleh menyebabkan sakit belakang.

Namun, regangan beberapa kali sehari mungkin dapat membantu
 mengurangkan kesakitan.

4. Kurangkan atau berhenti merokok

Merokok
 bukan sahaja menjejaskan paru-paru dan meningkatkan risiko kanser, tetapi ia juga menyebabkan saluran darah mengecut. Hasilnya aliran darah ke tisu akan berkurang lalu menyebabkan rasa sakit.

5. Bertemu pakar

Sakit belakang mungkin disebabkan beberapa keadaan kesihatan seperti hernia cakera tulang belakang atau penyakit sendi seperti arhritis tulang belakang. Sebelum melarat, lebih baik dapatkan bantuan daripada pakar perubatan.

Hello Health Group
 tidak menyediakan nasihat perubatan, diagnosis atau rawatan.


Benarkah Kerap Buat Hubungan Intim Punca Faraj Longgar, Di Sini Penjelasannya!

Setiap kali suami mengajak
melakukan hubungan seks,
 sudah pasti anda tidak mahu menolak kemahuannya itu kerana tidak mahu dia kecewa, bukan?
Pun begitu, ada satu teori yang mungkin membuat anda berfikir dua kali sebelum menerima pelawaannya iaitu seks terlalu kerap boleh buat kemaluan wanita atau Miss V longgar.

Biar betul kenyataan ini? Atau hanya mitos semata-mata?

Untuk mendapatkan lebih banyak info tentang Kesihatan Seksual, sila dapatkannya
di sini.

Fakta kemaluan wanita

Setiap kali berbicara mengenai faraj, terdapat banyak mitos yang boleh menjejaskan pemahaman orang ramai terhadapnya.

Sebagai contoh, ada orang percaya bahawa
faraj boleh hilang keanjalan dan kekenyalan lantas menjadi longgar
 jika terlalu kerap melakukan hubungan intim.

Adakah Miss V longgar merupakan sesuatu benar? Berikut merupakan beberapa perkara tentang kemaluan wanita yang anda perlu tahu:

Faraj adalah elastik, jadi ia boleh meregang untuk sesuatu memasukinya (zakar, alat seks) atau sesuatu keluar daripadanya (bayi)

Faraj akan kembali ke bentuk asalnya semula setelah habis meregang, sama seperti konsep gelang getah

Faraj berkemungkinan akan menjadi sedikit longgar
apabila sudah mempunyai anak
 atau meningkat usia

Sekarang kita sudah tahu bahawa faraj mungkin akan menjadi sedikit longgar akibat daripada kelahiran anak dan juga peningkatan usia.

Persoalannya, bagaimana pula halnya dengan
seks yang terlalu kerap?

Baca juga:

Rasa Miss V Longgar, Apa Kata Anda Cuba 3 LANGKAH Ini Untuk Ketatkan Vagina Wanita

Faraj Boleh Menjadi Haus & Longgar? Kenal Pasti Mitos Di Sebalik Vagina Ketat

Miss V longgar longgar akibat seks terlalu kerap?

Menurut Alyssa Dweck, pakar ginekologi dari Westchester di New York, perkara sebegini tidak akan terjadi melainkan anda melakukan praktis atau ritual seks yang terlalu luar biasa.

Beliau yang juga penulis bersama buku
The Complete A to Z for Your V
, menjelaskan bahawa sudah sifat faraj untuk meregang dan merapat mengikut pelbagai situasi yang dilalui oleh wanita.

Sebagai contoh, faraj akan meregang secara semula jadi di samping
menjadi lebih luas dan basah apabila anda terangsang
, lantas memudahkan suami untuk beraksi.

Pun begitu, ia akan kembali seperti keadaan asal sesudah sahaja hubungan kelamin itu selesai dengan jayanya, bukan? Ini adalah proses alami yang tidak boleh disangkal lagi.

Begitu juga dengan proses kelahiran bayi. Pernahkah anda bayangkan bahawa saiz kepala bayi yang begitu besar boleh keluar melalui lubang yang sangat sempit?

Jika difikirkan, sangat tidak masuk akal. Namun, perkara ini tidak mustahil kerana ia boleh meregang kepada saiz yang berkali ganda.

Apa yang ajaibnya, ia akan kembali semula kepada keadaan asalnya!

Kemaluan wanita lebih ketat ketika masih dara?

Ya, memang benar faraj boleh kembali kepada keadaan asal setiap kali selepas melakukan hubungan seks bersama suami.

Pun begitu, ada satu keadaan yang terkecuali. Menurut Dr Dweck lagi, ada perbezaan yang agak ketara mengenai tahap kerapatan faraj ketika masih dara dengan apabila sudah kehilangannya.

Keadaan ini adalah disebabkan oleh kewujudan sesuatu yang
dinamakan selaput dara.

Sebagai suami, anda mungkin dapat mengesan perbezaan ini jika membandingkan hari-hari pertama anda melakukan seks dengan hari-hari seterusnya.

Pun begitu, jangan terlalu takut kerana Miss V longgar merupakan satu mitos.
Untuk lebih memahaminya, anda perlu faham bahawa
setiap wanita akan lahir dengan selaput dara,
 sekumpulan membran tisu yang menutup bukaan faraj.

Setelah ia pecah, Miss V longgar mungkin akan terjadi. Namun, anda juga perlu tahu bahawa Miss V longgar bukan sahaja kerana seks, namun juga kerana aktiviti lasak seperti berbasikal atau bersukan dan juga pemakaian tampon.

2 perkara yang akan membuat Miss V longgar

Selain kehilangan dara, hanya ada 2 perkara yang boleh buat kemaluan wanita longgar, iaitu usia dan kelahiran anak.

#1. Usia

Ketika anda sudah mencecah usia 40 tahun, tahap elastik
faraj akan mengalami perubahan yang agak ketara
. Ini ekoran daripada kehilangan estrogen dalam tubuh badan.

Ia sekali gus akan menyebabkan tisu faraj anda menjadi:

Lebih nipis

Lebih kering

Kurang berasid

Kurang fleksibel

Kurang elastik

Perubahan ini akan menjadi lebih ketara lagi apabila anda sudah
mencapai usia menopaus.

#2. Kelahiran anak

Selain itu, faraj anda juga mungkin mengalami perubahan selepas melahirkan anak secara normal.

Ini ekoran daripada otot faraj yang meregang sehabisnya untuk keseluruhan tubuh badan bayi melaluinya.

Selepas sahaja bayi anda lahir, kemampuan faraj anda untuk kembali rapat seperti sedia kala akan berkurangan.

Ia akan mengakibatkan faraj mungkin akan menjadi sedikit longgar. Namun, anda tidak perlu risau kerana ia adalah normal.

Apa yang anda boleh lakukan?

Jadi, terdapat beberapa
senaman yang anda boleh lakukan untuk menguatkan otot pelvis
 anda dan mengelakkan Miss V longgar. Untuk pengetahuan anda, otot ini sangat penting untuk membantu fungsi pundi kencing, rektum, usus kecil dan rahim anda.

 Jika otot ini menjadi lemah selepas melahirkan anak, bukaan faraj akan menjadi sedikit longgar, rasa sakit semasa penetrasi zakar, selalu rasa ingin terkencing, sukar mengawal air kencing dan rasa sakit pada bahagian pelvis.

Disebabkan itu, anda mungkin ingin melakukan beberapa senaman:

Senaman kegel

Senaman
pelvic tilt

Senaman
vaginal cones

Di samping itu, dapatkan juga nasihat doktor untuk mengetahui sama ada anda benar-benar memerlukan senaman ini atau tidak.

Dengan melakukan senaman di atas, ia mungkin boleh membantu anda untuk menguatkan otot pelvis anda. Ini sekali gus akan membantu menyelesaikan masalah faraj longgar.

Konklusi

Kesimpulannya, Miss V longgar merupakan satu mitos semata-mata. Malah, vagina wanita tidak akan longgar dengan begitu mudah akibat terlalu
kerap melakukan seks bersama pasangan
 semata-mata.

Akan tetapi, ia mungkin akan berlaku sekiranya anda dan pasangan gemar melakukan ritual seks yang terlalu luar biasa.

Jadi, tiada apa yang anda sebagai wanita perlu risaukan. Ini kerana mungkin pasangan anda tidak terlalu memberi perhatian terhadap perkara ini pun.

Apa yang penting, pasangan suami isteri itu sentiasa
menjalani kehidupan seks yang selamat
 dan sejahtera dengan berlandaskan rasa cinta yang kuat.


Jangkitan buah pinggang

Definisi

Apa itu Jangkitan buah pinggang?

Jangkitan buah pinggang, juga dikenali sebagai pielonefritis, adalah jangkitan tertentu pada saluran kencing. Jangkitan ini bermula pada saluran kencing di bahagian bawah (uretra atau pundi kencing) kemudian bergerak ke bahagian atas saluran kencing (buah pinggang dan ureter). Jangkitan buah pinggang berkemungkinan merebak ke saluran darah dan menyebabkan jangkitan yang membawa maut.

Apakah kebarangkalian Jangkitan buah pinggang?

Data epidemiologi pielonefritis adalah terhad. Satu kajian berdasarkan populasi di Amerika Syarikat menganggarkan bahawa setiap tahun berlaku kira-kira 17 kes bagi setiap 10,000 wanita dan 4 kes bagi setiap 10,000 lelaki. Jangkitan buah pinggang menunjukkan perbezaan  bermusim dan lebih kerap berlaku pada bulan Julai dan Ogos bagi wanita dan pada bulan Ogos dan September dalam kalangan lelaki. Ia boleh berlaku kepada sesiapa tanpa mengira usia.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Jangkitan buah pinggang?

Jangkitan buah pinggang mungkin kelihatan seperti jangkitan biasa pada mulanya, tetapi ia kemudian berkembang dengan cepat dan lebih teruk apabila bakteria sampai ke bahagian atas saluran kencing. Tanda dan simptom utama jangkitan buah pinggang ialah:

Demam;

Pening dan muntah.

Sakit belakang, tepi, pangkal paha atau sakit perut;

Kerap membuang air kencing, keinginan yang kuat dan berterusan untuk membuang air kencing;

Merasa terbakar atau sakit ketika membuang air kecil;

Nanah atau darah dalam air kencing anda;

Air kencing yang busuk;

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda perlu menghubungi doktor jika anda mempunyai simptom berikut:

Jika anda sedang dirawat untuk sebarang jangkitan saluran kencing tetapi tanda dan simptomnya tidak bertambah baik;

Jika anda mengalami satu atau lebih simptom utama jangkitan buah pinggang.

Punca

Apakah Punca Jangkitan buah pinggang?

Jangkitan buah pinggang biasanya disebabkan oleh bakteria yang memasuki saluran kencing melalui ureter (tiub yang berfungsi untuk membawa air kencing keluar daripada badan anda), kemudian membiak. Bakteria yang paling kerap ditemui menyebabkan pielonefritis ialah bakteria yang biasa ditemui dalam najis (E. coli atau Klebsiella), manakala bakteria kulit atau bakteria yang lain kurang berkemungkinan untuk menyebabkan pielonefritis.

Aliran darah ke buah pinggang  juga boleh menyumbang kepada penyakit ini dengan membawa bakteria daripada jangkitan di tempat lain dalam badan anda dan kemudian merebak ke buah pinggang anda. Jangkitan buah pinggang boleh berlaku melalui cara ini walaupun jarang terjadi.

Faktor-faktor Risiko

Apakah yang meningkatkan risiko saya kepada Jangkitan buah pinggang?

Terdapat banyak faktor risiko untuk jangkitan buah pinggang, seperti:

Anatomi Wanita. Kerana uretra wanita adalah lebih pendek daripada seorang lelaki, bakteria tidak perlu merebak dengan jauh untuk sampai ke pundi kencing. Oleh itu, wanita lebih berisiko tinggi mendapat pielonefritis.

Halangan dalam saluran kencing. Apabila aliran air kencing perlahan atau keupayaan anda untuk mengosongkan pundi kencing sepenuhnya berkurang, bakteria lebih mudah bergerak sehingga ureter, yang meningkatkan risiko jangkitan buah pinggang;

Batu karang;

Sistem imun yang lemah, seperti kencing manis atau HIV;

Kerosakan kepada saraf sekitar pundi kencing;

Penggunaan kateter kencing yang berpanjangan;

Masalah kesihatan yang menyebabkan air kencing salah mengalir.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Jangkitan buah pinggang didiagnosis?

Berdasarkan keadaan anda, tanda vital dan simptom, seperti demam dan sakit belakang, doktor boleh memberikan diagnosis awal. Anda mungkin perlu menjawab beberapa soalan, memberikan sampel air kencing untuk mengesan bakteria, darah atau nanah  dalam air kencing anda. Ujian makmal yang mengesan bakteria atau organisma lain dalam darah juga mungkin diperlukan dalam beberapa kes.

Ujian pengimejan yang mugkin diperlukan termasuklah ultrabunyi, imbasan tomografi berkomputer atau sejenis X-ray yang memberikan imej terperinci buah pinggang dan organ-organ yang berkaitan.

Bagaimana pesakit Jangkitan buah pinggang dirawat?

Rawatan pertama jangkitan buah pinggang ialah pengambilan antibiotik. Ubat yang perlu anda ambil dan tempoh masanya bergantung kepada keadaan kesihatan anda, simptom dan bakteria yang dijumpai dalam air kencing. Tanda dan simptom jangkitan buah pinggang akan beransur-ansur hilang dalam masa beberapa hari rawatan. Tetapi anda mungkin perlu meneruskan pengambilan antibiotik selama seminggu atau lebih. Pastikan anda mengahabiskan keseluruhan antibiotik yang ditetapkan oleh doktor anda.

Jika anda mempunyai jangkitan buah pinggang yang teruk, anda mungkin akan dimasukkan ke hospital dan diberikan antibiotik melalui vena pada lengan.

Jika jangkitan buah pinggang berulang, anda mungkin perlu menemui pakar buah pinggang untuk mengenal pasti masalah.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Jangkitan buah pinggang?

Perubahan gaya hidup dan rawatan sampingan berikut mungkin dapat membantu anda menangani jangkitan buah pinggang:

Kenakan haba. Letakkan pad haba pada abdomen, belakang atau sisi untuk mengurangkan rasa sakit;

Gunakan ubat tahan sakit;

Pastikan anda sentiasa terhidrat. Anda perlu mengambil cecair secukupnya untuk membuang bakteria keluar daripada badan tetapi elakkan minum kopi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.